Solana Tuzla - forum.invest.ba\nPost by panzer » 31 Oct 2011, 23:17\nSad je već red da se otvori i ova tema. Kapetanović i ekipa su je digli na noge. I u ovoj godini povećanje proizvodnje za oko 15 % . Cijena na berzi je i dalje minimalna u odnosu na dobit po dionici.\nImajući u vidu da se probližavaju maksimalnoj iskorištenosti kapaciteta najavljuju otvaranje novih pogona pa je pitanje hoće li to planirati iz ostvarenih dobiti ili putem kredita. Ovo drugo bi bilo bolje za dioničare mada ne bi iznenadilo ni da idu na dokapitalizaciju.\nPrethodne četiri godine u Solani Tuzla obilježila je stabilizacija poslovnih prilika. Daleko najuspješnija godina u poslijeratnom periodu po ostvarenju finansijskog rezultata i po realiziranu poslovnu i tržišnu strategiju je 2009., sa dobiti od približno 1,5 miliona KM, što je skoro četiri puta više u odnosu na ambiciozno zadani cilj Plana poslovanja, a 2,75 puta više u odnosu na rekordnu poslijeratnu dobit u 2008. godini.\nIako prema nekim analizama Solana ima višak oko 200 radnika, menadžment ove firme ekonomsku krizu, koja potresa cijeli svijet, nije iskoristio za njihovo otpuštanje. Naprotiv, radnicima tuzlanske Solane plaće su povećane. O stanju u ovoj kompaniji, uspjesima koje bilježe i prosperitetu kojem ovu kompaniju vodi prvi čovjek Izudin Kapetanović za Business magazin piše Erna Jusufagić.\nNedostatak znanja i hrabrosti, kao i nepoznavanje okruženja u kojem djeluje, ostavilo je mnoge kompanije bez jasne vizije kako prevazići nastalu svjetsku ekonomsku krizu. To se Solani Tuzla nije desilo zahvaljujući osmišljenoj strategiji baziranoj na povećanju proizvodnje i izvoza.\n-Mi smo već dugo u krizi i znamo funkcionirati u kriznim situacijama. Identificirali smo svoje prednosti, što se prvenstveno odnosi na naš osnovni proizvod "so" koji se troši bez obzira na društveno-ekonomske prilike, našu tradiciju i veliki kvalitet, te kadrove koji odlično poznaju proizvodnju i tržište soli. Ograničavajući faktor nam je bila visoka proizvodna i prodajna cijena. Nju smo smanjili povećanjem proizvodnje, nakon investicionog ulaganja u proizvodne kapacitete, što je, priznat ćete, u doba krize izuzetno hrabra odluka, kaže direktor tuzlanske Solane Izudin Kapetanović ističući da u jeku novih poskupljenja, cijene Solaninih proizvoda neće biti povećane.\nPrema Kapetanovićevim riječima strateški plan je podrazumijevao racionalno korištenje i raspored zaposlenih, podizanje radne discipline, kao i dobro planiranje i disciplinu u izvršavanju donesenih odluka.\n-Uveli smo doktrinu da potrošnja ne smije biti uzrok rasta troškova poslovanja. Ušli smo u otvorenu bitku s internom ekonomijom, smanjili smo sve vidove potrošnje koja nas je opterećivala. Znamo da je mnoge zavarala štednja kao način izlaska iz krize. Međutim, mi smo znali da štednja ne znači ne proizvoditi i ne trošiti, nego racionalno štediti i racionalno trošiti. Treća mjera se odnosila na investicije i mi smo u najtežim trenucima, kada smo bili opterećeni vraćanjem starih dugova, pronašli rezerve i uložili ogromne napore da pokrenemo najveće investicije u vremenu nakon rata i povećamo proizvodne kapacitete. Uspjeli smo povećati prodaju i posebno smo se orijentirali na izvoz. Veći obim prodaje na ino tržištu je naša dugoročna strategija koja će donijeti rezultate u vremenu pred nama i sigurno je potvrda tradicije i kvaliteta naših proizvoda, ali bitku je dobila, prvenstveno konkurentnost naših proizvoda u teškim uslovima koji vladaju na tržištu, kaže direktor Solane Tuzla Izudin Kapetanović.\nZahvaljujući predanom i osmišljenom radu tokom ekonomske krize, oko 450 radnika ove kompanije mirno spava ne brinući se da će ostati bez svog radnog mjesta, jer menadžment Solane otpuštanje radnika vidi kao zadnju mjeru. Radnici ove fabrike su sretni, jer su njihove plaće čak i veće.\n-Mi prema nekim analizama imamo višak od 150 do 200 radnika, ali nismo otpuštali radnike i nećemo niti ubuduće. Ovdje značajno idemo na ruku državi, jer vlastitim snagama nosimo teret socijalnih programa koji bi trebali biti zadaća države. Otpuštanje radnika nije ni prva, ni najvažnija mjera za prevazilaženje ekonomske krize. Ono što država nije imala snage da primjeni kao paket mjera za izlazak iz krize, mi smo primjenili u mikro okruženju, u Solani, smatra Izudin Kapetanović.\nPrema riječima direktora Solane Izudina Kapetanovića realizirane su investicije koje su dovele do povećanja proizvodnje soli koju je pratilo adekvatno povećanje prodaje, a pozitivno su okončani sudski postupci o vlasništvu nad imovinom. Pred Solanom se nalazi nova prekretnica, razvoj.\n-Imamo program koji nudi koncept razvoja Solane od fabrike prema kompaniji koja će se etablirati u hemijskoj, prehrambenoj i farmaceutskoj industriji. Koncept podrazumijeva viziju nove Solane. Proizvodnja soli je dostigla prvi cilj: 100 hiljada tona. Otvaraju se i nova tržišta u Europi. Ovaj trend će se nastaviti i vrlo brzo Solana će trebati nove kapacitete za proizvodnju soli. Zbog toga smo investirali u postojeći pogon, koji će imati godišnji kapacitet do 150 hiljada tona soli. U drugoj fazi predviđaju se investicije od cca 36 miliona KM za izgradnju nove Solane, rekao je Izudin Kapetanović.\nSolana je uspješno razvila nove proizvode koje je plasirala na tržište. Velika šansa je u novim začinskim i prehrambenim proizvodima, a veliki potencijal leži i u farmaceutskoj industriji.\n-Solana je uspješno proizvodila fiziološke otopine i medicinske rastvore. Gradnja novog, savremenog pogona za proizvodnju medicinskih rastvora i fizioloških otopina velika je šansa, s obzirom na sirovinsku bazu (so), iskustvo u tehnologiji i proizvodnji, te postojanje odlične industrijske infrastrukture. Za ovu investiciju od cca devet mil. KM Solana treba strateškog partnera, prvenstveno zbog obezbjeđenja izlaska na tržište. Koncept razvoja, naravno, ne podrazumijeva samo nove investicije u tehnologiju i marketing, već i primjenu savremenih informacijsko-komunikacijskih tehnologija u svim oblastima, nove visokoobrazovane kadrove, te ulaganje u ljudske resurse, kaže Kapetanović.\nUčinimo danas što drugi neće\nPosao i rad je kao i maraton: morate bez predaha i prečica trčati od starta do cilja. Često posao nije uzbudljiv, moraš rano ustajati i raditi mnoge dosadne stvari, ali sve je to nužno da bi išao naprijed. Ljudi pogrešno misle da uspjeh dolazi preko noći. Da, ali preko neprospavanih noći, uz mnogo rada i odricanja. Moja poruka bi bila: Učinimo danas što drugi neće, kako bismo postigli što drugi ne mogu.\nTuzlanska Solana sa 125 godina tradicije predstavlja veliki potencijal za Bosnu i Hercegovinu. To je kompanija koja može biti regionalno pozicionirana i koja omogućava razvoj i zapošljavanje prateće industrije i domaćih kapaciteta, te direktno ili indirektno generira veliki broj radnih mjesta.\n-Tržište postaje sve veće, tako da je povećanje proizvodnih kapaciteta realna šansa da u oštrim tržišnim uslovima ostvarimo postavljene ciljeve što bi bio naš doprinos za značajnije oživljavanje privrednih potencijala Bosne i Hercegovine.\nSolana Tuzla je uspješno izolirala izuzetno negativne spoljne utjecaje uz planiran dalji rast proizvodnje i prodaje, te nove investicije. No, kada je riječ o bh. ekonomijia Kapetanović nije optimista. Kod naših vlada na svim nivoima postoji duboka podijeljenost na budžetsku i tržišnu privredu. Uz deklarativno zalaganje za tržišnu ekonomiju, sve vlade pomažu isključivo preduzećima s državnim kapitalom, neracionalno trošeći budžetski novac koji najviše prikupe od privatnih firmi. Najveći teret ove krize iznijele su tržišno orijentisane firme: i plaćanja obaveza prema državi i punjenje svih budžeta i fondova, i socijalne probleme, i otpuštanje radnika, i diktaturu državnih poreznika i inspektora, banaka i sveprisutnu nelikvidnost, smatra Izudin Kapetanović.\nSolana proizvodi 100 posto domaći proizvod, 70 posto proizvodnje izvozi i suočava se s ozbiljnim poteškoćama zbog sive ekonomije kroz nelojalnu konkurenciju u prodaji soli, prijevare i povrede propisa kod uvoza soli, prerade i stavljanja u promet soli van propisa.\n-Očekivali smo i još uvijek se nadamo da bi mjerama aktivne politike vlast morala onemogućiti rast sive ekonomije koja ima plodno tlo u potencijalnoj krizi i hitno donijeti paket mjera protiv organiziranog kriminala. Nama bi pomoglo kada bi se barem to riješilo, a da ne spominjem promjenu propisa radi zaštite domaće proizvodnje, poticaja izvoza, subvencije, što sve ima naša konkurencija na ino tržištima, jasan je Kapetanović.\nPrema mišljenju Izudina Kapetanovića BiH će duži period potresati ekonomska kriza. Normalne države u ovakvim situacijama pokušavaju privući strane investicije, otvaraju javne investicije u infrastrukturu, potiču domaću proizvodnju, potiču izvoz, stimuliraju potrošnju. No, BiH je dodatno opterećena političkim problemima i podjelama. Mi smo podijeljeno društvo koje nema konsenzus o svojoj budućnosti. Taj ambijent treba promjeniti jer ako nema sloge, nema ni razvoja, ni akcije. Dalje, mi trebamo provesti ozbiljne reforme u skoro svim sektorima: reformu socijalnog sektora, reformu penzionog sistema, zdravstvenog sistema, reformu pravosuđa, reformu obrazovanja, reformu javne uprave itd. Nama istinski trebaju promjene. Osnovna doktrina i tajna uspjeha provođenja promjena je da se one mogu uvoditi samo onom brzinom kojom ih sistem može prihvatiti. Osim toga, treba imati na umu da je spremnost na promjene osnovni preduvjet promjena. To znači da će jedan od ključnih budućih poslova upravljanja promjenama biti objašnjavanje i uvjeravanje svih faktora u potrebu za mijenjanjem, kaže Kapetanović.\nPrema Kapetanovićevim riječima Iskustva i znanja postoje. Strategije koje trebaju biti ponuđene u budućem periodu moraju pokazati održivost i primjenjivost na konkretne situacije. „Socijala“ treba izaći iz preduzeća. Vlade na svim nivoima bi morale biti spremne odgovoriti efikasnim mjerama za zaštitu domaće proizvodnje, da odgovore mjerama za spašavanje firmi koje će u stečaj, a imaju dobru i kvalitetnu proizvodnju. Vlada mora imati dovoljan broj stečajnih upravitelja koji neće biti samo sudski izvršitelji nego krizni menadžeri koji znaju brzo i efikasno provesti kroz postupak stečaja firme koje vrijedi spašavati. Potrebne su intervencije i u bankarskom sektoru. Naravno, treba se smanjiti javna potrošnja, otvoriti infrastrukturne investicije u eneregetskom i cestovnom sektoru. BiH nije prezadužena i ima potencijala za takve investicije, zaključuje direktor Solane Tuzla Izudin Kapetanović.\nPost by Damirko » 01 Nov 2011, 09:30\nSolanu namjeravam posjetiti pri narednoj posjeti Tuzli. Bilo bi dobro da se i "Tuzlak" malo aktivira o ovoj temi.\nInace, desavanja u toj regiji su bila dosta deprimirajuca pa bi ovo moglo biti osvjezenje.\nNikako da pohvatam status rudnika krecnjaka Vijenac koji opskrbljuje dosta industrije osim nesretne Sode.\n(Nije Soda losa, samo su vlasnici.... kao i Natron Hayat.... bolje je da sutim\nPost by panzer » 04 Nov 2011, 16:39\nJa sam bio u aprilu kada sam tražio finansijske izvještaje i bili su vrlo korektni, i sekretar firme i predsjedavajući nadzornog odbora, možda zato što im je trebala punomoć kojim bi zastupali moje dionice na skupštini. Uglavnom dao sam im punomoć zato što nisam imao namjeru prisustvovati skupštini i zbog dobrog menadžmenta koji, za sada, pokazuje vrlo dobar performans. Pogone nisam obišao ali sam vidio da je tvornički krug poprilično veliki i da ga ne održavaju previše, mislim zbog tog velikog prostora.\nZanimljivo mi je što solana još nikom nije zapala za oko. Čudno je što puštaju da se firma razvija ovako slobodno, pogotovo neobično što direktor nije od onih koji imaju namjeru da za male pare skupi većinsko vlasništvo. U normalnim zemljama bi trebao biti nagrađen barem bonusom.\nZa Sodu nemam informacije ali bi volio znati šta se dešava. Mislim da bi trebali biti uredni pogotovo što su u vlasništvu jakog konglomerata.\nPost by Damirko » 06 Nov 2011, 21:29\nU Sodi, kao i Natronu, ljudi rade kao kmetovi turskih vazala. Ovo su mi dva inzinjera mojih godina iz Natrona otvoreno rekli.\nU Sodi nisu bili tako eksplicitni, mozda sto je u sali za sastanke nadzorna kamera, pa su sutjeli vidno pokisli pod sljemovima. Naravno, mozes me pitati "kakve veze ovo ima sa cijenom ili vrijedoscu dionice na berzi?" Meni ima i to je tako.\nPost by panzer » 07 Nov 2011, 22:52\nMoj pogled na "strane investicije": U zeničkom Mittalu rade kmetovi indijskih vazala, u mann hummelu rade kmetovi njemačkih vazala, u nekoj trećoj firmi rade kmetovi nekih trećih vazala. Nije problem u vazalima nego u kmetovima i njihovom mentalitetu. Stalno govorim da domaće firme treba da ostanu domaće iako to možda nije dobro jer tako nema tog ulaganja ni novih ideja ni kapitala.\nAli, slažem se. Turci nisu nimalo dobri poslodavci, ali isti odnos imaju i u turskoj i u bilo kojoj drugoj zemlji. Tamo je funkcija sve a šef je kralj i svi koji šefuju očekuju da ih se tako posmatra.\nI takvi primjeri stranih investicija ističu primjer Solane domaće firme koja radi vlastitim snagama i koja se vraća na prijeratni kolosijek vrlo dobrim radom i rezultatima.\nPost by panzer » 24 Jan 2012, 10:37\nSazvana skupština dioničara na kojoj je tačka dnevnog reda izglasavanje povjerenja nadzornom odboru. Nešto se kuha izgleda.\nPost by panzer » 12 Feb 2012, 14:27\nSolana Tuzla je u januaru proizvela rekordnih 14.000 tona soli za puteve, izvijestila je BHT1.\nOva kompanija je Nijemcima, Švicarcima i Slovencima do sada prodala 30.000 tona soli, ali domaćim kupcima u januaru svega 1.100 tona. "Pored Direkcije cesta s kojom smo sklopili ugovor ove godine na 1.500 tona, domaći kupci su Sarajevoputevi i lokalne zajednice u BiH u Bihaću, Zenici, Travniku, ali to su nedovoljne količine soli", kaže Izudin Kaptenaović, direktor Solane i konstatuje žalosnu činjenicu da mnogi putari radije so nabavljaju u Tunisu i Bjelorusiji.\nOčekivao sam da bude puno veća potražnja za domaćom soli kako su promijenili propise. I pored toga činjenica da su aktivni 24 sata dnevno pokazuje da će i dalje povećavati proizvedene količine.\nNa prodajnoj strani je postavljena solidna količina dionica za kupiti. Razmišljam i da prebacim neke pozicije na ovaj emitent.\nPost by panzer » 15 Mar 2012, 11:22\nIzgleda da je pojedincima već poznat finansijski izvještaj solane. Mi ostali ćemo morati sačekati još malo.\nJoined: 27 Apr 2010, 18:31\nPost by fx78 » 16 Mar 2012, 11:46\nPost by panzer » 16 Mar 2012, 14:10\nJa očekujem pozitivan i to daleko bolji od 2010. ali trebam konkretnu potvrdu tj. dok da ne vidim.


Reklamacije i odustajanje | Ge-ra-co Company - Veleprodaja i maloprodaja veterinarskih lekova i hrane za kucne ljubimce\nU slučaju povraćaja sredstava kupcu koji je prethodno platio nekom od platnih kartica, delimično ili u celosti, povraćaj ćemo vršiti isključivo preko izvršenog metoda plaćanja. Da bi vam izvršili povraćaj sredstava neopohodno je da roba za koju se vrši povraćaj novca, kao i popunjena i potpisana izjava, budu dostavljeni na gorenavedenu adresu. Ispravnost podataka u izjavi garantujete svojim potpisom, tj. pečatom.\nU ovom slučaju molimo Vas da nas pozovite telefonom ili nam pošaljite e-mail sa svojim podacima (ime, prezime, telefon) na adresu office@geraco.co.rs i navedete razlog zbog koga ste odbili da preuzmete paket. U najkraćem mogućem roku obavestićemo Vas o daljem postupanju.\nUkoliko ste primili pošiljku i nakon otvaranja kutije ustanovili da isporučena roba ne odgovara naručenoj ili podaci na računu nisu odgovarajući, molimo Vas da nas, najkasnije u roku od 24h od trenutka prijema pošiljke, pozovite telefonom ili pošaljete e-mail sa svojim podacima (ime, prezime, telefon) na adresu office@geraco.co.rs i opišete kakav problem imate. U najkraćem mogućem roku obavestićemo Vas o daljem postupanju.\ngeraco.co.rs je dužan da u toku trajanja garantnog roka popravi ili zameni robu, da umanji cenu ili raskine ugovor.geraco.co.rs je dužan da bez odlaganja, a najkasnije u roku od 7 dana od prijema reklamacije, odgovori potrošaču, sa izjašnjenjem o podnetom zahtevu i predlogom za njegovo rešavanje. Kupac ima pravo na naknadu štete ili da traži adekvatnu zamenu za drugi proizvod. Ukoliko se utvrdi da oštećenje na proizvodu nije nastalo fabričkim putem, kupac će biti obavešten o daljem postupku.\ngeraco.co.rs se obavezuje da će isporučiti robu u odgovarajućoj ambalaži. Da bi se ostvarilo pravo na garanciju neophodno je, pri predaji artikla priložiti svu dokumentaciju koja dolazi uz proizvod, neoštećenu ambalažu, garantni list i original ili kopiju računa kojim se potvrđuje kupovina.


Teodora Bogdanović: Budite najbolje prijateljice prvo sebi, a onda i drugima! - In love with Art and Fashion\nHomeInspirationTeodora Bogdanović: Budite najbolje prijateljice prvo sebi, a onda i drugima!\nApril 22, 2021 Vladislava Milovanović Inspiration 0\nKada smo poslednjeg dana novembra prošle godine na kioscima ugledali prvi broj magazina Wanted! nekako smo znali da je ovo pravo osveženje i možda prvi magazin koji se beskompromisno bavi i onim temama o kojima se u većini medija- ćuti. Drugo izdanje takođe je, sada već očekivano, porušilo neke tabue. Na naslovnicama su se našle devojke koje nisu poznata tv ili filmska lica, ali imaju šta da poruče drugim devojkama, devojčicama, ženama, ali i čitavom društvu. Podkast W!oman pokrenut je takođe sa ciljem da poruši mnoge tabue, ali i da nas inspiriše i navede da shvatimo da ukoliko smo autentične i hrabre, ne postoji ništa na ovom svetu što ne možemo da učinimo. Zbog toga danas razgovaramo sa glavnom i odgovnornom urednicom brenda “Wanted”, Teodorom Bogdanović o novinarstvu, snovima, mogućnosti da menjamo sve(s)t i ženskoj solidarnosti.\nZavršila si žurnalistiku na FPN-u, a već tokom studija počela si da radiš u medijima. Ali, od\nkada zapravo datira tvoja ljubav prema novinarstvu i da li si sebe oduvek videla u printu?\nU osnovnoj i srednjoj školi redovno sam išla na takmičenja iz recitovanja, kreativnog pisanja i bila glavni animator na svim priredbama. Pored toga, dvadeset godina sam igrala i pevala u folklornom ansamblu,gde sam jako zavolela scenu i sebe na njoj. Novinarstvo je onda došlo kao idealan spoj kreativnosti, javnog nastupa, stalnog istraživanja i novih izazova. Budući da se na mom faksu mnogo više pričalo o političkoj teoriji, filozofiji i sociologiji, nisam bila preterano oduševljena, ali mi je fakultet dao širinu na kojoj sam danas zahvalna. A da li sam sebe oduvek videla u printu? Pa, zanimljivo je da sam od druge godine faksa govorila da ću raditi na televiziji ili u nekom modnom magazinu i baš tako je i bilo! Sudbina ili ne, videćemo…\nDa li je sve ovo što radiš danas zapravo ono o čemu si sanjala?\nSvestranost me je dovela do toga da stvarno nikada nisam znala u kom pravcu će se moja karijera razvijati. Da li sam srećna tu gde jesam i da li uživam u poslu koji radim? O da! I to jako. I sve dok me ta pasija bude držala, znaću da je sve u redu. Ali, da li je urednički posao u magazinu uvek sladak? Pa nije. Ljudi iz moje industrije znaju da posao urednika nije baš toliko glamurozan i da on često podrazumeva stvari koje se ne vide ispred kamera – nošenje kesa, stalnu žurbu, često nesređenu frizuru, jaakooo puno kafe i vođenje računa baš o svakoj sitnici. Iza svake stranice stoji ozbiljan rad, tim, kao i gomila procesa i ideja.\nMagazin “Wanted” definitivno je print izdanje kakvo već duže vreme nedostaje našem tržištu. Odakle ideja, inspiracija i hrabrost za čitav koncept budući da već od prvog broja negujete autentičnost i istinu kao najviše vrednosti?\nIz glave. Iz pobude i želja svih nas. Šta je to što nas interesuje, šta bismo voleli da čitamo. Gde smo sada i gde bismo da budemo. Autentičnost, praktičnost i iskrenost su definitivno neke od bitnih esencija samog brenda, zbog kojih smo i dobili ogromno poverenje čitalačke publike. Istinski sam jako zahvalna na tome!\nNaslovnicu prvog broja krasila je predivna Marina Arsić koja je u intervjuu za Wanted! otvoreno govorila o svom ožiljku, ali i svemu lepom i manje lepom što je odredilo njen život, dok su u drugom izdanju tri devojke koje su takođe otvoreno govorile o svojim ožiljcima, ali onim na duši. Sve su ovo osetljive teme. Ipak, one o psihičkom, fizičkom ili seksualnom zlostavljanju su najteže i o njima se (uglavnom) ne govori. Šta ih je pokrenulo da na ove teme javno (pro)govore i da li je sve ovo što se u tom pogledu dešava u našem društvu od početka godine zaista jedna revolucija koja će promeniti sve(s)t?\nIdeja WANTED! –a jeste da razbija tabue i priča o stvarima o kojima se generalno ćuti. Takođe, kroz naslovne strane šaljemo poruke da želimo nekonvencionalne stvari i da verujemo u različitost, istinu, borbu i glas svakog od nas. Na prvoj naslovnoj strani Marina se našla baš zbog toga što ne verujemo u savršenosti i što je njen ožiljak sinonim za bilo koji naš ožiljak sa kojim se borimo svakoga dana. Ispred ogledala. Na ulici ili u društvu. Što se tiče druge naslovne strane, ideja je bila da pošaljemo poruku podrške svim onim devojkama koje se ne nalaze ispred kamere, niti su popularne i poznate, ali su preživele neku vrstu nasilja. Emocionalnog, psihičkog ili fizičkog. Baš kao devojke sa naslovne. Verujem da se takvim temama i primerima mogu razbiti stereotipi i otvoriti oči po pitanju važnih stvari koje se tiču celog društva.\nU okviru brenda Wanted! postoji i podkast Woman čija si autorka, a u kome razgovaraš sa uspešnim ženama iz sveta biznisa, kulture i umetnosti, opet neposredno i iskreno o svemu što čini realan život. Na koji način biraš gošće i da li postoji za tebe do sada neka epizoda koja ti je lično bila posebno značajna?\nW!oman podcast je nastao kao ideja da kroz brizmu biznisa pričam sa najrazličitijim ženama o njihovim iskustvima na tom putu. Kako su započele svoj biznis, gde su pronašle ideju, šta kada posao stane ili kako izgleda kada date otkaz i krenete u nešto svoje… Gošće i teme najiskrenije biram na osnovu zanimljivosti i ličnih interesovanja, u smislu da su to žene koje su meni na najrazličitije načine inspirativne. Bitno mi je da budu iz različitih sfera, da se zaista hrabro bore na svom putu i da veruju u svoje snove. Ne bih da zvuči kao kliše, ali ne bih mogla da izaberem samo jednu, jer svaka ima neku svoju priču koja motiviše na drugačiji način.\nU jednom intervjuu rekla si da si u poslu imala situacije da budeš sputavana zbog tuđe sujete. Da li je bilo i situacija kada si osetila iskrenu podršku žena oko sebe? Koliko je zapravo važno da jedne drugima budemo podrška i vetar u leđa i da budemo ujedinjene?\nNaravno da jeste. Trudim se da svakodnevno budem okružena takvim ženama ali i da ta podrška bude obostrana i iskrena. Kada osoba zna ko je i koliko vredi, nema prostora za sujetu i ljubomoru. Verujem da svako od nas ima svoje mesto pod suncem i da nema potrebe za sputavanjem. Jer na kraju dana, svakome po zasluzi.\nŠta tebe inspiriše i pokreće svakog dana?\nNove ideje. Dobar stajling. Omiljena kafa. Sunčan dan. Kada iskreno nasmejem nekoga. Čaša vina posle napornog dana…. Uh, mogla bih u nedogled!\nŠta je za tebe stil i za kakvu osobu bi mogla da kažeš da je “osoba od stila”?\nVerujem da je stil lični pečat svakog od nas i da se ogleda u mnogo čemu – na koji način se krećete, smejete, kako govorite, razmišljate, a onda i kako se oblačite. Što se mene tiče, u svemu volim taj lični pečat koji će vas uvek učiniti autentičnim.\nŠta bi poručila devojkama i ženama koje su možda u ovom trenutku obeshrabrene po pitanju karijere/ljubavi ili bilo kog segmenta života?\nDa ne odustaju od rada na sebi i otkrivanju toga šta istinski žele. Da slušaju svoje osećaje umesto tuđih. Da moraju da budu najbolje prijateljice prvo sebi, a onda i drugima. I da se istinski bore za svoje snove. Sigurna sam da se svako od nas barem jednom u životu našao u situaciji koja je bila u potpunosti obeshrabrujuća, ali verujte mi – posle svake kiše dođe Sunce, a ja verujem da vase samo što nije!


RTS :: Trinaest godina od ubistva Zorana Đinđića\nDruštvo Trinaest godina od ubistva Zorana Đinđića\nsubota, 12. mar 2016, 00:00 -> 00:10\nNavršilo se 13 godina od ubistva premijera Srbije i lidera DS-a Zorana Đinđića. Đinđić je bio prvi premijer Srbije posle pada režima Slobodana Miloševića 2000. godine.\nDanas se navršava trinaest godina od ubistva premijera Srbije i lidera Demokratske stranke Zorana Đinđića, koji je ubijen ispred sedišta Vlade Srbije 12. marta 2003. godine.\nU policijskoj akciji "Sablja" uhapšen je atentator na premijera, bivši pomoćnik komandanta JSO Zvezdan Jovanović njegovi pomagači i još nekoliko pripadnika te jedinice, kao i većina pripadnika zemunskog klana i drugih kriminalnih grupa u zemlji i rasvetljena neka nerazjašnjena ubistva iz prethodnih godina.U avgustu 2003. godine, podignuta je optužnica protiv 44 osobe za učešće u ubistvu premijera Đinđića, a prvi na listi okrivljenih, Milorad Ulemek Legija, predao se srpskim vlastima 2. maja 2004. godine.\nSuđenje optuženima za ubistvo premijera Đinđića počelo je 22. decembra 2003. godine u Okružnom sudu u Beogradu, u Odeljenju za borbu protiv organizovanog kriminala. Oni su 23. maja 2007. godine oglašeni krivim i prvostepenom presudom osuđeni na ukupno 378 godina zatvora.\nZoran Đinđić rođen je 1. avgusta 1952. godine u Bosanskom Šamcu. Sa suprugom Ružicom, koja je pravnik, ima dvoje dece.\n(subota, 12. mar 2016, 10:38)\nPravedni građanin [neregistrovani]\nSjećanje na dr Zorana Đinđića\nŽalosno je i dan danas to što se dogodilo. Srbija bi odavno dostigla demokratiju u pravom smislu da je dr Zoran Đinđić bio živ.\n(subota, 12. mar 2016, 09:41)\nOd kude Nis [neregistrovani]\nRe: Када би...\n"Када би Зоран поживео још мало, друкчије би изгледала данашна Србија. Почивај у миру, Зоране..."\nSta bi bilo da je bi bilo? Nikad se ne nece znati. Nekad pomislim da bi danas mozda cela Srbija govorila nemacki.\n(subota, 12. mar 2016, 08:57)\nU koga se moglo verovati, i koji je imao viziju Srbije.Pocivaj u miru.\n(subota, 12. mar 2016, 08:55)\nМирослав Копривица, Краг. [neregistrovani]\nОво убиство је било саботажа Србије\nДуго се у Србији неће појавити личност са таквом визијом о будућности.\nСавршено је знао да ће Немачка бити водећа снага Европе и много шире,\nБио немачки ђак и миљеник - мало ли је... Почивај у миру Зоране.. живиш Ти са нама...\n(subota, 12. mar 2016, 06:44)\nКада би Зоран поживео још мало, друкчије би изгледала данашна Србија. Почивај у миру, Зоране...\n(subota, 12. mar 2016, 03:19)\nSlava i postovanje coveku koji je mnogo hteo i mnogo zapoceo u Srbiji, ali nije mislio kako sebi da sacuva ledja...\n(subota, 12. mar 2016, 02:29)\nSaša Todorović [neregistrovani]\nJedini političar u Srbiji kome sam, na trenutak, poverovao...da može bolje...\n(subota, 12. mar 2016, 01:18)\nKakva je on bio inteligencija.....


Čak desetorica fudbalera napuštaju klub ovog ljeta - Prnjavorski informativni portal\nČak desetorica fudbalera napuštaju klub ovog ljeta\nIznenađujuća eliminacija Barselone iz Lige šampiona i debakl na “Enfildu” donosi velike posljedice u redovima španskog velikana.\nPoslije novog bolnog poraza u Evropi za dvije godine, Barselonu očekuje mnogo posla ovog ljeta.\nPornografija opasna po javno zdravlje, stručnjaci zabrinuti\nOTKAZAO I RUČAK U TIRANI Kosovski mediji: Tači nije htio da pruži ruku Miloradu Dodiku


Održana treća sednica Privrednog saveta u Gornjem Milanovcu | MediaPortal.rs\nOdržana treća sednica Privrednog saveta u Gornjem Milanovcu\nNa samom početku sednice, predsednik Privrednog Saveta opštine Dragoljub Vukadinović, pozdravio je prisutne članove izrazivši zadovoljstvo što pandemija virusa Covid 19 nije značajno oštetila privredu Gornjeg Milanovca. Vukadinović je ovom prilikom naglasio da je cilj današnje sednice informativnog karaktera ali i podsticajnog za realizaciju planiranih aktivnosti.\nNakon usvajanja Zapisnika sa druge sednice Dejan Kovačević, predsednik opštine Gornji Milanovac upoznao je članove Saveta, da je SO usvojila detaljan plan regulacije za Pristupnu saobraćajnicu i da je završen idejni projekat, kao i da su se stekli uslovi za eksproprijaciju, koja bi trebalo da bude završena do Nove godine, kada se očekuje i potpisivanje ugovora.\n-Vrednost čitave investivije uvećana je na 18 miliona i 600 hiljda evra- rekao je Kovačević i objasnio - cena je uvećana zbog naknadno predviđenih pristupnih puteva saobraćajnici, ali i zbog toga što će uz prvi deo trase od Metalca biti urađene pešačke staze, osvetljenje, autobuska stajališta i sve što je neophodno za funkcionisanje meštana u ovom delu grada. Kako je najavljeno, radovi na izgradnji pristupne saobraćajnice trebalo bi da počnu u martu, sa novom građevinskom sezonom.\nNa današnjoj Sednici predstavljen je urbanistički projekat za izgradnju zatvorenog bazena u Gornjem Milanovcu. Predstavnici firme „Urban projekt“ iz Čačka, rekli su da je predviđeno da dužina bazena bude 23 a širina 18 metara, dok je planirana dubina od 1.5-3 metra. U okviru objekta predviđen je restoranski prostor, spa centar, svlačionice, kabine za presvlačenje, toaleti, 2 kancelarije i blagajna. Prema proceni, kapacitet je za oko 200 kupača, a tokom letnje sezone zatvoreni i otvoreni bazen bi funkcionisali kao celina. Postojeća filter stanica će biti rekonstruisana i podmirivaće potrebe oba bazena. Vrednost investicije je oko 1,5 miliona evra, a cena će najviše zavisiti od načina na koji će biti rešeno energetsko napajanje.\nJedna od tema bila je i izgradnja asfaltne baze u Nevadama, gde je potvrđeno da su preduzeću „Ar gradnja“ odobreni lokacijski uslovi za mobilnu betonsku bazu, a da za asfaltnu još uvek nije stiglo odobrenje. Ovom prilikom razgovaralo se i o rešavanju problema vodosnabdevanja i kanalizacije u indrustrijskoj zoni Velereč, kao o radu radne grupe za ekologiju.\nInače, na sledećoj sednici biće predložena nova dva člana Privrednog saveta, koji će zameniti Aleksandra Markovića i Nenada Vučićevića.


Showbiz Autor:Marija Dejanović21. avg. 202120:27\nVesna Zmijanac i Zorica Marković Foto:E-Stock/Miloš Rafailović/E-Stock/Časlav Vukojičić\n"Ko se svađa, taj se voli. Mi ne možemo jedna bez druge. Nas dve smo podelile 300.000 dinara, a ne 3.000 dinara. Retko ko se na estradi toliko poštuje kao nas dve. Imamo i mi naših bubica, neka nešto pogrešno kažemo, ali nikad nismo jedna drugoj to zamerile", rekla je Zorica Marković za Nova.rs o Vesni Zmijanac, koja će večeras održati nastup u njenoj kafani umesto koncerta na Tašmajdanu.\nVesna Zmijanac i Zorica Marković zaratile su u novembru 2014. godine 3.000 dinara. Naime, Vesna je petkom pevala u Zoričinoj kafani, sve dok se se nisu posvađale zbog zarade koje su obračunavale po različitom kursu. Zmijančeva je tada bila ubeđena da ju koleginica po svirci zakidala za nekoliko hiljada dinara, dok je Markovićeva tvrdila da joj je odmah po završetku nastupa regularno isplaćivala po 180.000 dinara.\nVesna je tada otkazala i proslavu Nove godine koju je trebalo da radi u Zoričinoj tadašnjoj kafani, te se mesecima nakon toga nisu čule. Međutim, u avgustu naredne godine one su obnovile prijateljstvo, koje je staro preko tri decenije, i dogovorile odmor na Kubi. Iako više nisu prisne kao pre, one od tada neguju njihov odnos i povremeno se viđaju i čuju.\nMeđutim, stare drugarice opet obnavljaju saradnju. Markovićeva je nedavno otvorila kafanu „Prava priča“ u Beogradu, gde će večeras zapevati, ni manje ni više nego Vesna Zmijanac. Budući da je Vesni otkazan koncert na Tašmajdanu, ona će posle nekoliko godina opet nastupiti u Beogradu.\nPozvali smo Zoricu za komentar, koja nam je detaljno objasnila njihov odnos.\n„Ko se svađa, taj se voli. Mi ne možemo jedna bez druge. Nije baš bila tolika svađa između nas dve, više su nas novinari zavadili nego što je to bilo tako. Pokušavali smo mnogi ljudi da od muve naprave magarca, inače je to tako u životu. Mi se družimo 35 godina i to je neraskidiva veza. Potpuno smo iste: u psihologiji, načinu života… Volimo njivu, livadu, paradajz, grašal, sadimo vrt, ali volimo i glamur. Imamo široku lepezu onoga što volimo istim žarom i što nam je zajedničko“, rekla je Zorica.\nMarkovićeva otkriva zbog čega je opet angažovala Vesnu da peva u njenoj kafani, te je dodala da li se plaši da opet ne dođe do pucanja prijateljstva zbog novca.\n„Njen koncert na Tašu je otkazan, pa ćemo taj svet prebaciti ovamo. Koncert joj je bio rasprodat. Doduše, ne može moja kafana da primi toliko ljudi, ali sigurna sam da će opet biti prilike da je svi čuju. Nas dve smo podelile 300.000 dinara, a ne 3.000 dinara. Novac nam nije bitan, mi delimo ljubav i poštovanje tolike godine. Retko ko se na estradi toliko poštuje kao nas dve. Imamo i mi naših bubica, neka nešto pogrešno kažemo, ali nikad nismo jedna drugoj to zamerile. Posao je posao, a družba je družba. Iskoristila bih vaš cenjeni portal, koji mnogi poštuju, da najavim nastup Stoje Novaković u mojoj kafani koji je zakazan 27. avgusta. Znam da je to reklama, ali znam da je narod voli i hoću sve da pozovem na druženje“, rekla je Zorica za Nova.rs.\n3.000 dinaraistorijaKafanaNastupprijateljstvosvađaVesna ZmijanacZorica Marković


Hukić, koji se trenutno odmara sa suprugom Irenom na otoku Istu u blizini Zadra, za naš list objasnio je kako je došlo do transfera u Rusiju.\n- U Ural sam stigao na insistiranje njihovog novog trenera Izraelca Šarona Drukera. Kada sam prije nekoliko sezona igrao za Hapoel iz Tel Aviva, Druker je trenirao klub istog naziva, ali iz Jerusalema. Svidio sam mu se kao igrač, upoznali smo se i vrlo brzo postali prijatelji.\nNa nedavno održanoj završnici Goodyear lige u Beogradu pozvao sam ga da bude moj gost. Saznavši da mi ističe ugovor s Hemofarmom, brzo je reagirao i transfer je sada već gotova stvar. Ostalo je samo da početkom naredne sedmice otputujem u Rusiju na uobičajene ljekarske preglede - kaže Hukić.\nPo povratku iz Perma, Hukić će se 4. avgusta u Sarajevu pojaviti na pripremama bh. reprezentacije za Evropsko prvenstvo u Srbiji i Crnoj Gori.\n- Znam da je dosta igrača otkazalo selektoru Mensuru Bajramoviću. Što se mene tiče, do kraja karijere bit ću na raspolaganju reprezentaciji. Ako budem imao snage igrati u klubu, zašto ne bih mogao i u državnom timu. Čuo sam da su neki izgovore pronalazili u tome što su porodični ljudi. I ja sam to postao odnedavno, ali zbog toga neće ispaštati reprezentacija - poručuje 26-godišnji Hukić.\nNa EP-u Francuska, Slovenija i Grčka su rivali naše selekcije protiv kojih će se tražiti pobjeda i plasman u drugi krug.\n- Prvu utakmicu igramo sa Slovenijom, selekcijom koja dosad ništa značajno nije napravila na smotrama najboljih reprezentacija Starog kontinenta. Igrat će pod strašnim pritiskom, u čemu vidim našu šansu. Francuzi dolaze sa četvoricom NBA igrača, ali se meni čini da su Grci najopasniji. Siguran sam u jedno, ko nas potcijeni u Beogradu, bit će kažnjen - poručuje, na kraju, naš najbolji košarkaš.\nNBA atmosfera u Permu\nUral je osnovan 1995. godine, a prošlu sezonu završio je na devetom mjestu u Rusiji. Hukić, koji je s Hapoelom već igrao u ovom gradu, kaže da već sada postoje uslovi da Ural vrlo brzo postane jedan od najboljih ruskih klubova, ravnopravan nedodirljivom CSKA-u. Dvorana Molot u Permu prima 7.000 gledalaca.\n- Sve ulaznice za novu sezonu su rasprodane. Atmosfera na utakmicama je poput one u NBA. Pred početak se gase svjetla, igrači se najavljuju uz fanfare i putem velikog ekrana. Prije nekoliko sezona za Ural je igrala i zvijezda NBA Mahmut Abdul Rauf - kaže Hukić.\nHukić ističe da naš tim nije nimalo oslabljen nedolaskom nekoliko igrača.\n- Naprotiv, na svim pozicijama imamo kvalitetne košarkaše. Mnogo smo dobili u Saši Vasiljeviću iz Hemofarma, koji će dosta pomoći Damiru Mršiću na poziciji plejmejkera. Henri Domerkant je svjetska klasa. Iza Kenana Bajramovića je sjajna sezona, Elvir Ovčina i Aleksandar Radojević mogu uraditi dobar posao pod košem. Uz pomoć ostalih igrača, vjerujem u uspjeh - optimista je Hukić.


Volvo XC70 T5 vs Mitsubishi Outlander 2.0 ClearTec 2WD - AutoManijak\nPOČETNA strana :: poređenje :: Volvo XC70 T5 vs Mitsubishi Outlander 2.0 ClearTec 2WD\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju terensko vozilo / suv i koriste oblik karoserije suv sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Volvo, 4-cilindrični agregat sa 16 ventila i 245ks , dok je drugi 4-cilindrični agregat sa 16 ventila i 147ks koji potpisuje Mitsubishi.\nČinjenica da je Mitsubishi dostavljen na Euro NCAP (European New Car Assessment Programme) testiranje, za razliku od konkurenta, moramo posmatrati kao ogromnu prednost, jer tih 5 zvezdica za bezbednost mogu da spasu nečiji život. Osim toga, dobro bi bilo pažljivo ispitati i ostale činjenice vezane za bezbednost. Oba vozila predstavljaju terensko vozilo / suv, što u principu znači odličnu poziciju što se bezbednosti tiče, međutim to neće rešiti našu dilemu ovde. Povrh toga, što se tiče težine vozila, previše često potcenjenog faktora, švedski automobil nudi popriličnu razliku od 20% više metala.\nVolvo je daleko agilniji automobil i dostiže 100km/h za 4 sekundi manje od svog konkurenta. Pritom ubrzava sve do 210 kilometara na čas, 26km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 6.8 litara goriva na 100 kilometara (42 milja po galonu), u kombinovanom režimu vožnje.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, japanski automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Nadalje, ipak, dolazi do zaokreta, jer Volvo ostavlja konkurenta u oblaku prašine, nametnuvši se na taj način svakom entuzijasti. Da stvari budu još bolje, pritom čak troši i manje goriva! Zaista teška odluka na samom kraju, ali ako bih morao da se odlučim za jedan od ova dva automobila, bio bi to Volvo. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio naš virtuelni savetnik™, u moru sličnih, a opet toliko različitih vozila.


Svetsko Prvenstvo u Fudbalu 2010: Del Pjero: Od Lige šampiona nas dele samo tri boda !\nDel Pjero: Od Lige šampiona nas dele samo tri boda !\nAlesandro del Pjero , kapiten Juventusa rekao je da veruje da će 'stara dama' na kraju Serije A osvojiti jedno od mesta koje naredne sezone vode u LŠ.\n"Svi vide kakva je naša trenutna situacija i teško mi je da kažem nešto, a da se ne ponovim. Zaista želim da ekipa ponovo počne da razmišlja pozitivno. Moramo tako i da igramo jer je mesto koje vodi u kvalifikacije za Ligu šampiona od nas udaljeno samo tri boda", rekao je Del Pjero za zvanični sajt kluba.\nJuventusu poslednjih mesec dana nije pošlo od ruke da zabeleži barem jednu pobedu u Seriji A i trenutno zauzima sedmu poziciju u italijanskom prvenstvu, a u poslednjih 13 utakmica u svim takmičenjima ’crno-beli’ su doživeli čak devet poraza.\nU poslednjem prvenstvenom meču Juventus je igrao nerešeno protiv Livorna (1:1).\n"Nisam zadovoljan tim rezultatom, kao ni svojom igrom. Moramo sebi da postavimo novi cilj, da budemo među četiri prvoplasirane ekipe. Ima još dosta da se igra do kraja sezone", zaključio je Del Pjero.


Žalili se pokrajinskom sekretaru na direktorku škole u Moroviću\nMorović: Još zaposlenih optužuje direktorku škole za mobing\nDruštvo Autor:Nova18. sep. 202017:41 > 17:49\nŽalbe mladog bračnog para nastavnika istorije i matematike koji su ostali bez posla u Osnovnoj školi "Filip Višnjić", smatrajući da je za to odgovorna direktorka Gordana Lero, izazvale su reakciju drugih zaposlenih u ovoj školi u Moroviću, ali i same direktorke koja je dematovala tvrdnje sagovornika portala Nova.rs. Sa druge strane, u nadležnom Pokrajinskom sekretarijatu za obrazovanje potvrđuju da su dobili više pritužbi na rad ove direktorke. Najviše njih se odnosi na mobing nad zaposlenima i kršenje njihovih radnih prava. Ove pritužbe prosleđene su prosvetnom inspektoru i Inspekciji rada u Šidu.\nPišu: Bojana Milovanović i Daniela Ilić Krasić\n„Na adresu Pokrajinskog sekretarijata za obrazovanje, u poslednjih nekoliko dana stiglo je više predstavki na rad direktorke Osnovne škole „Filip Višnjić“ u Moroviću, koje se uglavnom odnose na mobing direktorke nad zaposlenima i na radno pravni status zaposlenih„, potvrdio je za Nova.rs Pokrajinski sekretarijat za obrazovanje, propise, upravu i nacionalne manjine – nacionalne zajednice.\nKako se ističe u pisanom odgovoru koji je potpisao pokrajinski sekretar Mihalj Njilaš – resorni sekretarijat je drugostepeni organ, pa su sve predstavke ustupljene na dalje postupanje prosvetnom inspektoru u Šidu.\n„Takođe, kako pojednini navodi iz predstavki nisu u nadležnosti prosvetne inspekcije, predstavke su ustupljene i Inspekciji rada na dalje postupanje“, navodi se u odgovoru Pokrajinskog sekretarijata.\nPodsetimo, kao što je Nova.rs već pisala, bračni par Čavić iz Morovića kod Šida, sa dvoje male dece, ostao je ove godine bez posla u Osnovnoj školi „Filip Višnjić“, zbog čega su se i obratili redakciji Nova.rs.\nSupruga, istoričar, dobila je, kako su naveli, otkaz u aprilu tokom vanrednog stanja, tačnije – nije joj prilikom povratka sa porodiljskog odsustva produžen ugovor o radu na određeno.\nPotom ugovor nije produžen ni njenom suprugu, diplomiranom informatičaru koji je predavao matematiku. Oboje su protiv direktorke podneli tužbe – on jednu zbog mobinga, a supruga dve: jednu zbog nezakonitog otkaza za vreme vanrednog stanja i drugu za obaranje konkursa za mesto nastavnika istorije.\nTuže direktorku škole: Otkazi za bračni par sa malom decom\n10. sep. 2020 11\nOdgovor direktorke: Netačno da je majka dobila otkaz\nOdgovor direktorke Gordane Lero, na navode supružnika-nastavnika, nismo dobili isti dan zbog, kako je navedeno iz škole – poštovanja Zakona o zaštiti podataka o ličnosti.\nOd nas je zatraženo da pošaljemo zahtev za pristup informacijama od javnog značaja, nakog čega će škola „od kancelarije Poverenika za informacije od javnog značaja i zaštitu podataka o ličnosti zatražiti mišljenje i, ukoliko ono bude pozitivno, dostaviti portalu sve tražene informacije“.\nZahtev je podnet odmah istog dana, a direktorka Gordana Lero je sutradan ujutru poslala odgovor kojim opovrgava tvrdnje supružnika Čavić.\nPrema njenim navodima, netačno je da je majka odbila otkaz, već joj je istekao ugovor o radu, a na njeno mesto nastavnika istorije konkursna komisija izabrala je drugog kandidata. Njena žalba je – odbijena.\nSuprug Dejan Čavić, pak, po navodima direktorke Gordane Lero, kao diplomirani informatičar sa diplomom Alfa BK Univerziteta nije zadovoljavao uslove da predaje matematiku u osnovnoj školi.\nZašto se bune nastavnici i šta kaže Pokrajinski sekretarijat\nNastavnici škole „Filip Višnjić“ u Moroviću žale se, između ostalog, da direktorka Gordana Lero, koja je u v.d. statusu, nije na vreme raspisala konkurs za direktora.\nIako je to trebalo da učini još proletos, njoj je v.d. mandat produžen 28. jula 2020. godine, što je i sama potvrdila u dopisu za Nova.rs.\nRaspisivanje konkursa za direktora, inače, ove nedelje je došlo na dnevni red u školi.\nMeđutim, u Pokrajinskom sekretarijatu za obrazovanje ističu da ovde nisu prekršeni propisi i da, suprotno mišljenju kolektiva u školi – ona ispunjava uslove za tu poziciju.\n„Prema dokumentaciji koja je dostavljena Sekretarijatu, Gordana Lero ispunjava uslove za obavljanje dužnosti v.d. direktora. Saglasno Zakonu o osnovama sistema obrazovanja i vaspitanja v.d. mandat direktora škole može trajati najduže šest meseci, ali nisu propisana ograničenja koja se tiču broja mandata. Odluku o raspisivanju kokursa za izbor direktora donosi školski odbor najkasnije četiri meseca pre isteka mandata direktora“, ističu u Pokrajinskom sekretarijatu.\nPitanja bez konačnog odgovora\nNadležnima za obrazovanje u Vojvodini uputili smo i pitanja na koja nismo dobili konačan odgovor.\nTačnije, opet će sve zavisiti od prosvetnog inspektora i inspektora rada.\nPitali smo sledeće:\nNastavnica istorije, inače magistar istorije, Milica Čavić dobija otkaz u aprilu, za vreme vanrednog stanja – tačnije ne produžava joj se ugovor na određeno po povratku sa porodiljskog, njeno mesto preuzima nastavnik na zameni, da bi sada deo fonda časova za istoriju bio dodeljen – učiteljici. Istovremeno se nastavnik istorije imenuje za pomoćnika direktora, do sada nepostojeću funkciju u školi.\nPitali smo, takođe, i zašto se, prema tvrdnjama nastavnog kadra, na pozicije nastavnika u ovoj školi imenuju ljudi sa srednjom školom, dok se istovremeno ne produžavaju ugovori visokoobrazovanom nastavnom kadru. I o kakvom lažnom i uvredljivom profilu na Fejsbuku je reč koji je prijavila jedna nastavnica škole.\nNa ova tri pitanja dobili smo objedinjen odgovor:\n„Povodom postupanja ustanove koje se odnosi na radno-pravni status Milice Čavić, u dva navrata, izvršen je inspekcijski nadzor od strane opštinskog prosvetnog inspektora u Šidu, a o ishodu nadzora je obaveštena Milica Čavić.\nU zavisnosti od ishoda daljeg postupanja prosvetne inspektorke u Šidu, kao i Inspekcije rada, a po dobijanju zapisnika o inspekcijskom nadzoru Pokrajinski sekretarijat za obrazovanje, propise, upravu i nacionalne manjine-nacionalne zajednice će postupiti shodno svojim ovlašćenjima“, navodi se u odgovoru Pokrajinskog sekretarijata za obrazovanje koji je potpisao pokrajinski sekretar Mihalj Njilaš.\ndejan čavićgordana leromihalj njilašO.Š. Filip Višnjićpokrajinski sekretarijat za obrazovanje\nKrizni štab: Popuštanje mera za frizere, od 21.juna proslave


Kriza unutar SDA sve dublja – Informer\nSmjenjeni članovi Kantonalnog odbora SDA Sarajevo iskoristit će svoje pravo i danas uputiti žalbu na odluku Predsjedništva te stranke da smijeni spomenuti odbor i njegovog predsjednika Abdulharisa Šetu.\nŽalba će biti upućena predsjedniku SDA Sulejmanu Tihiću i predsjedniku Glavnog odbora (GO) SDA Halidu Genjcu, piše Dnevni avaz.\nIako svjesni da GO vjerovatno neće poništiti odluku, jedan od članova Kantonalnog odbora kazao je da na ovaj način “žele iscrpiti sve mogućnosti koje im Statut pruža”, dok će o narednim potezima naknadno obavijestiti javnost.\nNa ovaj način samo se nastavljaju previranja u stranci koju vodi Sulejman Tihić, a koja će, sve je izvjesnije, završiti velikim raskolom! Pogotovo jer nakon informacija o ponovnoj Tihićevoj bolesti na terenu traju lobiranja raznih frakcija u vezi sa zauzimanjem pozicija u vrhu partije.\nZa to vrijeme, reakcije nezadovoljnika, mahom poznatih članova, odnosno bivših i aktuelnih funkcionera SDA, ne prestaju.\nČlan Gradskog odbora SDA Grada Sarajeva i vijećnik Općinskog vijeća Ilidža, general Fikret Prevljak smatra da je odluka o Šetinoj smjeni loša. Otvoreno ističe da podržava Šetu, ali nije mogao reći kako će se situacija dalje razvijati. Uskoro će, kako kaže, biti održan sastanak na kojem će biti donesena odluka o daljnjim potezima Šetinih pristalica.\nDugogodišnji funkcioner SDA, bivši premijer BiH i ambasador naše zemlje u Hrvatskoj Hasan Muratović kazao je da je uklanjanje Šete višestruko pogrešan potez koji samo potvrđuje pogrešno vođenje SDA.\n“Jedna grupa ljudi smjenjuje ne samo jednog čovjeka nego cijeli organ najjačeg dijela stranke u glavnom gradu zemlje! Taj potez nosi rizike po unutrašnju strukturu, odnose u stranci i po odnose u koaliciji u Kantonu Sarajevo. Jer, ako dođe do jačeg raskola, što je vrlo vjerovatno, onda će članovi Skupštine Kantona Sarajevo ili istupiti iz SDA, pa će doći u pitanje većina, ili će glasati kao opozicija unutar stranke koja je na vlasti. To su samo neke posljedice. Glavne posljedice su u odnosima među ljudima. Došlo je do poremećenih odnosa između ljudi u stranci i to može imati posljedice koje se neće moći brzo sanirati”, tvrdi Muratović, piše Dnevni avaz.\nPrema njemu, nestabilnost Vlade i Skupštine KS trenutno je najveća posljedica previranja u KO SDA. Kako kaže, može se očekivati dugotrajna nestabilnost stranke u Kantonu Sarajevo, a to onda znači i političkih odnosa koalicionih stranaka.\nZamjenik predsjedavajuće Skupštine Kantona Sarajevo Kemal Ademović, koji je potpisnik pisma podrške Abdulharisu Šeti, tvrdi da će Šetina smjena ostaviti traga u SDA, ali ne želi govoriti o mogućem padu Vlade Kantona Sarajevo, o čemu se uveliko špekulira.\n“Svakako da će to ostaviti traga”, kazao Ademović.\nBrazil: BiH u trećoj grupi žrijebanja za svjetsko prvenstvo u fudbalu 2012


Romantična definicija braka glasi: “Ako ne možete da živite jedno bez drugoga, venčajte se pa ćete moći”. Ipak, sedamdesetjednogodišnji Amerikanac Lorens Džon Ripl iz Kanzas Sitija na brak je, izgleda, gledao kroz pravnu formulaciju, koja kaže da je to “doživotna robija u kojoj osuđeni može biti oslobođen samo zbog lošeg vladanja”. Bukvalno!\nKako je preneo portal “Kanzas Siti star”, Ripl je pre tri godine ušao u banku u svom gradu s pištoljem i tražio pare. Službenici su mu dali keš u vrednosti od oko 3.000 dolara, ali on, za razliku od ostalih pljačkaša, nije pobegao. Čim mu je prišlo obezbeđenje iz banke, rekao je: “Ja sam čovek koga tražite”. Odmah im je predao novac i mirno sačekao policiju, poručivši im da će radije otići u zatvor nego kući kod svoje žene. Na saslušanju je rekao da su se on i supruga stalno svađali i da ne želi više da živi u toj situaciji. Koliko je svađa bila ozbiljna, pokazuje i činjenica da je za krivično delo koje je počinio zaprećena kazna od čak 20 godina zatvora.\n“Imate opciju da se razvedete. Ne! Vi ipak pre birate da počinite krivično delo i odete u zatvor umesto da idete kući i budete s porodicom. To se stvarno nikad ne događa”, poručila je policajka ne krijući zaprepašćenje.\nPovezane vesti – Nacisti ubijali gejeve, ali im nisu smetale kolege u grudnjacima\n“Nije imao kriminalni dosije, bio je uzoran otac četvoro dece i u skladnom braku sa suprugom. Otkako je operisao srce, 2015. godine, boluje od depresije, koja nije lečena adekvatno, niti je bila dijagnostikovana na vreme. Manifestovala se samo kao razdražljivost, te se on zato i nije ranije obratio lekaru. On je pljačku doživeo kao poziv upomoć. Sada, kada se leči i prima terapiju, oseća se mnogo bolje. Gospodin Ripl shvata šta je uradio i kaje se. Želi da nastavi život bez kršenja zakona i žao mu je zbog onoga što je učinio” rekao je Remzi, dodajući da je lično prisustvovao seansama koje je njegov klijent imao sa ženom.\n“Nije mi bila namera da uplašim blagajnicu. Osećam se bolje otkako sam dobio prave lekove. Osećam se kao stari ja. Zatvor bi bio gori za moju ženu nego za mene”, rekao je Ripl.\nUHAPŠEN VOZAČ KURIRSKE SLUŽBE, LAŽNO PRIJAVIO PLJAČKU 60.000 DINARA: Opisao razbojnike, a policija utvrdila da je uzeo novac POKUŠALI DA ODNESU SEF SA NOVCEM IZ JEDNE BEOGRADSKE KLADIONICE: Dvojica mladića uhvaćena u pljački NOŽEM OTEO 3.000 EVRA: Muškarac uhapšen zbog pljačke menjačnice u Sremskoj Mitrovici ODNELI MILION I PO DINARA PLENA: Uhapšeno troje pljačkaša marketa po Obrenovcu


Novi Suzuku Ignis već od 8.750 evra - Dmotion\nNovi Suzuku Ignis već od ...\nOvaj mikro SUV originalnog dizajna, koji pokreće četvrocilindarski DUALJET benzinski motor s četvoroventilskom tehnologijom, radne zapremine 1.242 cm3, sa 90 KS/66 kW i maksimalnim obrtnim momentom od 120 Nm pri 4.000 obrtaja u minutu, pogonom na prednje točkove, paketom opreme Comfort GL i nemetalik bojom, sa svim dažbinama košta nesumnjivo privlačnih 8.750 evra.\nVolkswagen testira Arteon VR6 prototip\nVolkswagen je potvrdio da testira prototip Arteona sa turbo VR6 agregatom koji će, ako ...\nBottas ponovo odličan u kvalifikacijama\nValtteri Bottas ponovo odličan u kvalifikacijama. Po principu tiha voda breg roni, Bottas koji ...\nLjubitelji sportskih automobila bili su spremni za otkrivanje C8 generacije Corvette na proteklom Salonu ...\nBrabham BT62 pred svetom u Goodwoodu\nBrabham BT62 će svetu zvanično biti predstavljen na festivalu brzine u Goodwoodu Na čuvenom ...\nAleksandar Ugljesic July 6, 2018


Zoranu Terziću priznanje za 20 godina vođenja ženske odbojkaške reprezentacije Srbije\nPovodom jubileja od 20 godina kako je postao selektor ženske odbojkaške reprezentacije Srbije Zoranu Terziću je na posebnoj svečanosti uručeno “Zlatno kormilo“.\nKada je preuzeo reprezentaciju zvala se Jugoslavija i počeo je polako da stvara jednu od najjačih selekcija na svijetu. Sa odbojkašicama Srbije i Crne Gore, odnosno Srbije je osvojio srebro na Olimpijskim igrama 2016. u Rio de Žaneiru, zlato (2018.) i bronzu (2006.) na Svjetskim prvenstvima, srebro na Svjetskom kupu 2015, tri bronzane medalje u Gran priju (2011, 2013. i 2017.), tri zlata (2011, 2017. i 2019.), srebro (2007.) i bronzu (2015.) na Evropskim prvenstvima, bronzanu medalju na Evropskim igrama 2015, tri zlatne medalje (2009, 2010. i 2011.) i bronzanu (2012.) u Evropskoj ligi, te srebro na Univerzitetskim igrama 2009.\nPrethodni članakBojan Zdelar preko relokacije postao 67. član olimpijskog tima Srbije u Tokiju\nNaredni članakIz Sarajeva odstranjena dvojica fudbalera


Muškarac u Brestovcu kod Bora hteo da skoči sa 30 metara visine – SOLARIS MEDIA\nU BORU SE POGORŠAVA EPIDEMIJA KORONAVIRUSA – JOŠ DESET OBOLELIH!\nU BORU JE OD SUTRA PROGLAŠENA VANREDNA SITUACIJA. NOVE MERE ZA SUZBIJANJE KORONAVIRUSA\nFestival vlaške izvorne pesme 26. oktobra\nPolicija je sprečila tragediju u selu Brestovac kod Bora, gde je G. L. (45) pretio da će se ubiti, pišu “Večernje novosti”.\nPropadnici Policijske uprave iz Bora uspeli su, nakon četiri sata pregovaranja, da ubede G. L. (45) iz sela Brestovac, da siđe sa ograde silosa mlina, visokog oko 30 metara. On je pretio da će skočiti jer, navodno, otac odbija da mu prepiše imanje!\n– Dobili smo dojavu u sredu oko 23 časa da se muškarac popeo na ogradu silosa za mlin i da preti da će skočiti – saznajemo iz izvora bliskog istrazi.\n– Odmah smo uputili naše službenike na lice mesta. Pretio je da će skočiti, jer otac odbija da mu prepiše imanje. Takođe, kazao je i da je roditelj trebalo da mu otvori firmu, kako bi počeo da se bavi privatnim poslom, ali da ni to nije učinio.\n– Otac G. L. je kazao sinu da mu je otvorio firmu i da reklama o tome kada ona počinje da radi već ide na nekim radio i televizijskim stanicama – priča sagovornik “Večernjih novosti”.\n– Međutim, G. L. je kazao da mu ne veruje i da će, ako se približimo, skočiti sa ograde.\n– Bilo je jako hladno, tako da smo se bojali i da se G. L. od hladnoće ne oklizne i ne padne – priča izvor.\n– Tek, nakon skoro četiri sata ubeđivanja, uspeli smo nekako da ga ubedimo da siđe sa ograde – dodaje on.\n← Prof. Savić: PROBLEMI RTB-a BOR NE MOGU DA SE REŠE U OVOJ GODINI!\nNušićevo „Sumnjivo lice“ narednog četvrtka u Kladovu →\nBor – Ujedinjena opozicija: Lokalna vlast je kriva za gubitke i dugove Toplane Bor, S.M. - Gašenje Apoteke Bor nije uključilo alarm u...\nU BORU JE OD SUTRA PROGLAŠENA VANREDNA SITUACIJA. NOVE MERE ZA SUZBIJANJE KORONAVIRUSA Bor, S.M. - Zbog pojačane nezadovoljavajuće epidemiološ...\nToplica Marjanović, ekološki ekspert: ZIĐIN JE DUŽAN DA POŠTUJE PROJEKTNE KAPACITETE TOPIONICE I DA PRERAĐUJE KVALITETNE SIROVINE Bor, S.M. - U sklopu akcije “Mladi protiv aerozagađernj...\nCentar za kulturu Bor: Do kraja novembra pozorišni komadi, festivali, književni susreti… Bor, S.M. - Centar za kulturu grada Bora sačinio je pro...\nGREJANJE U BORU POČELO OD JUTROS, ENERGENTI OBEZBEĐENI ZA CELU SEZONU Bor, S.M. - Direktor JKP Toplana, Milutin Simić izjavi...\nU Boru 24 osobe zaražene koronavirusom Bor, S.M. - Prema podacima Zavoda za javno zdravlje “Ti...


Ebelin blender | Kozmetički dnevnik by Ana T\nNapisala: Ana T 11.3.16 6 Comments\nJeste da me je kasno uhvatila manija Ovo moram da imam sa blenderom za šminku, ali me nije zaobišla. Dugo sam joj se opirala jer ne volim da nečim dodirujem lice, iz tog razloga što je problematično i sklono upalama. Međutim, silne pozitivne recenzije su me početkom oktobra prošle godine ipak ubedile da i ja ovo moram da probam, pa kud puklo!\nEbelin jaje, ili blender, ili jastuče za nanošenje šminke, kome kako drago, sam platila 375 dinara u dm drogeriji, naravno. Inače nisam pristalica svih tih aksesoara oko šminkanja i volim da stvari činim što jednostavnijim. Nemam ja vremena da se šminkam po pola sata i volim da mi šminkanje bude neobavezno. Međutim, nisam ta srećnica koja ima savršenu kožu lica i naravno da sam do sada primetila da mi nanošenje pudera četkom mnogo bolje pokriva fleke i ožiljke, od prostog nanošenja prstima.\nA onda sam rešila da probam blender jer sam pročitala da njegova tekstura savršeno prija koži lica.\nEbelin jaje je, naravno, kopija originalnog BeautyBlendera koje košta 20 dolara! Ne znam kakav je original i da li zaista vredi tih para, ali sklona sam da verujem da to nije za džabe jer onda ne bi bio toliko kopiran i hvaljen.\nSa Ebelinom, iskreno, ja i nisam nešto zadovoljna. Možda zato što sam očekivala čudo i perfektno prekriveno lice, a to nisam dobila, čak ni nakon nekoliko nedelja svakodnevnog vežbanja :(\nEbelin jaje je od tog nekog sunđerastog materijala bez lateksa, međutim nikako nije mekano kao sunđer. Koristi se tako što se pokvasi vodom, ocedi i onda nanošenje pudera može da počne. Ja bih puder prvo nanela na ruku pa onda blenderom uzimala malo po malo pudera i utakpavala u lice. Prvo sam imala osećaj da baš osvežava kožu, ali to je zbog vode. Onda sam počela da se pribojavam da će ta voda samo neutralisati puder. A onda sam počela da dodajem slojeve i slojeve ne bih li dobila savršeni ten, što se nikako nije događalo :(\nNa kraju sam odustala i sada mi samo stoji u kupatilu. Ne kažem da ga više nikad neću koristiti, ali da sam ostala željna da probam original - jesam!\nZbog mog problematičnog lica, ovaj blender bih oprala prirodnim sapunom posle svakog korišćenja, što bih savetovala svima.\nEbelin kaže da je rok upotrebe neograničen. Ja bih ovo jastuče preporučila samo onima koji već imaju savršen ten ili onima koji imaju strpljanja da nanošenju tena (sa svim pripremama i slojevima) posvete više vremena. Ja sam se vratila Aura četki i prstima, zavisi kako kad.\nA zbog ovakvih stvari žalim što je Sephora otišla iz Niša :(\nDA LI KORISTITE BLENDERE?\nDA LI STE PROBALI EBELINOV?\nA ORIGINALNI BEAUTYBLENDER?\nTijana Velimirovic 12. март 2016. 17:21\nKoristim ga od Avgusta prosle godine i dalje se nije raspao, cak nema ni jednu pukotinu.Sasvim ok, probaj puder koji ima mus teksturu (imas rimmel stay matte), dosta prikrije i dobro blenda. Meni se recimo kod blendanja dopada sto izgleda prirodno i ne ostavlja linije kao cetkice.\nAna T 12. март 2016. 18:04\nRimmel Stay Matte mi je pokrivao dobro i dok sam ga nanosila samo prstima, međutim ja sam htela neki laganiji i prirodniji izgled, a nisam ga dobila sa ovim blenderom. Doduše, nisam probala sa Rimmel puderom, odavno sam ga potrošila.\nA little bit of blush 12. март 2016. 19:35\nImam Hello beauty spuzvicu iz Bipe, takoder nanosi dosta tanak i lagan sloj. Meni se svida jer ne volim hrpu pudera i jer izgleda puno prirodnije nego kad nanosim kistom.\nAna T 12. март 2016. 19:48\nMožda i mi nekad dočekamo Bipu! :D\njos1blog 14. март 2016. 19:25\nMeni se pocepao posle prvog ili drugog pranja :/ Ok mi je bio ali sam primetila da dosta više pudera trošim jer većinu upije. Nešto sumnjam da se sunđer može ikada u potpunosti oprati i ukloniti sve nečistoće iz njega pa mi je iz tog razloga stojao dosta dugo i na kraju sam ga bacila. Više mi odgovara nanošenje tečnog pudera prstima ili četkicama.\nAna T 14. март 2016. 19:41\nDa, i ja sam primetila da više pudera trošim sa njim!


JKP VODOVOD: Prioritet uredno vodosnabdevanje i komunikacija sa korisnicima\nSmederevo je jedan od retkih gradova u Srbiji u kojem tokom letnje sezone nije bilo restrikcija vode, ali ni problema sa pritiskom u najvećem delu grada. U prethodnom periodu na gradski sistem vodosnabdevanja priključena su još tri sela, a u JKP „Vodovod“ navode da su u toku radovi na izgradnji transportnog cevovoda, čime će se steći uslovi da voda iz gradskog sistema stigne i do meštana Ralje. Direktor ovog preuzeća Srđan Stojković kao prioritet ističe i komunikaciju sa korisnicima i navodi da je sugerisao zaposlenima da je ona važna, jer je to način da se definišu i reše problemi u vodosnabdevanju i naplati usluge dopremanja vode do svakog korisnika u našem gradu.\n-Izmirenje duga za utrošenu vodu, od 6 do 36 rata, u zavisnosti od visine iznosa potraživanja, jedan je vid saradnje sa našim potrošačima, kako bismo im omogućili lakšu otplatu dugovanja za utrošenu vodu. Ukoliko korisnik ne izmiri račun za utrošenu vodu prvo mu se šalje opomena za izmirenje duga, pa nakon tačno definsianog perioda opomena pred utuženje. Zatim se ponudi otplata duga na rate. Ako korisnik i posle toga ne izmiri dugovanja, tek onda potraživanja ostvarujemo preko sudskih izvršitelja, koji u kratkom roku naplate dug uz dodatne troškove, koji nekada mogu biti i veći od samog duga za vodu. Iz ovih razloga još jednom pozivamo sve korisnike da svoj dug za vodu plate u ratama. Cilj smederevskog“Vodovoda“ je da zdrava pijaća voda stigne do dvakog žitelja i gradskog i seoskog područja.\nOsim urednog vodosnabdevanja, za građane je još važnija činjenica da je voda iz gradskog sistema potpuno ispravna za piće. Uz preduzete mere, tvrdi direktor Stojković, tako će biti i u narednom periodu. Navodi da se preduzimaju mere zaštite izvorišta, da je u Šalincu i Kuliču izgrađena kanalizaciona mreža, a da su u toku radovi na prvoj fazi izgradnji kanalizacione mreže u Lipama.\n-Javno komunalno preduzeće „Vodovod“ preuzelo je na upravljanje i održavanje sisteme u Badljevici, Binovcu, Drugovcu, Lunjevcu, Malom Orašju, Mihajlovcu, Suvodolu, Vrbovac i selu Seone. Takođe, u pet sela, ugrađen je po jedan uređaj „hlorogen“ za hlorisanje vode, tako da je obezbeđena mikrobiloška ispravnost vode, dok u ostalim selima za sada nije bilo potrebe da se ugrade ovi uređaji. Kvalitet vode ispituje se u ovlašćenoj instituciji, Zavodu za javno zdravlje Požarveca, i u internoj laboratoriji našeg preduzeća. Ukoliko neki od parametara u vodi pređe granične vrednosti, korisnici se obaveštavaju da voda nije za piće, već samo za sanitarne potrebe – objašnjava Stojković.\nIza ovog javnog preduzeća je, može se reći, uspešna letnja sezona, s obzirom na to da je Smederevo jedan od retkih gradova u kojem tokom leta nije bilo restrikcija, ali ni problema sa pritiskom.\n-Svi korisnici koji su priključeni na gradski sistem imali su dovoljne količine vode, sa dovoljnim pritiskom u mreži, i što je najvažnije, voda je bila ispravna za piće. U ovoj grupi našla su se i sela Radinac, Lipe i Vranovo, koja su u maju ove godine povezana na gradski sistem vodosnabdevanja, pa su posle dužeg vremena i ona imali uredno vodosnabdevanje. To je bio i slučaj sa Raljom, koja je ostala na železarinom sistemu vodosnabdevanja i koja je dobila veći količinu vode nego što je to ranije bio slučaj. . Što se tiče autonomsnih sistema vodosnabdevanja u deset sela, u većem delu godine imali su uredno vodosnabdevanje. Pojedina su imala problem samo u ekstremno najtoplijim danima zbog neracionalnog trošenja vide. Kapaciteti autonomnih sistema su ograničeni, takve ih je naše javno preduzeće prihvatilo na održavanje, i dovoljni su za racionalno korišćenje vode za sanitarne potrebe, ali ne i za zalivanje, navodnjavanje, pranje i polivanje spoljnih površina i drugu nenemensku potrošenja. Takođe, sve javne česme u gradu su radile, a izgrađena je i nova česma na lokaciji „Dunavski kej“, jer se za tim javila potreba zbog velike frekvencije građana i dečijeg igrališta. Sa druge strane, voda za piće iz cisterne bila je dostupna i građanima na lokacijama kod Zelene pijace, platoa Centra za kulturu i na rubnim delovima prve visniske zone vodosnabdevanja – objašnjava Stojković.\nKaže da je bilo prijava i za neracionalnu potrošnju vode, koje su rešavane uz asistenciju komunalne inspekcije i policije, uglavnom, upozoravanjem građana da to ne čine, jer je zabranjeno. Ističe da u takvim slučajevima najviše trpe sugrađani koji su u krajnjim delovima vodovodnog sistema, jer zbog toga imaju smanjen pritisak, a dešava se da u časovima maksimalne potrošnje dođe i do kratkotrajnog nestanka vode.\nOsim dobre komunkicaije sa korisnicima i svakodnevnog angažovanja da sistem vodsnabdevanja besprekorno funkcioniše, JKP „Vodovod“ izvodi i radove na izgradnji nove i rekonstrukciji postojeće mreže. Na taj način omogućava se da pijaća voda iz gradskog sistema stigne i do poslednjeg korisnika na teritoriji grada.\n-Najveći broj žitelja grada priključen je na vodovodnu mrežu, oko 90.000, a od preostalih sugrađana koji nisu priključeni, najveći broj njih je iz moravskih sela Mala Krsna, Skobalj, Osipaonica, Lugavčina i Saraorci. Oni nemaju organizovan oblik vodosnabdevanja, već koriste vodu iz individualnih bunara. Za trajno rešavanje problema vodosnabdevanja navdedenih sela stvoreni su preduslovi izgradnjom novog pogona za porizvodnju vode od 200 litara u sekundi, četiri nova bunara kapaciteta 200 litara u sekundi i transportnog cevovoda od Šalinca do Radinca, u dužini od 9,4 kilometra. U toku je izrada projekta za kompletan moravski sitema vodosnbadevanja i predata je dokumentacija za izdavanje lokacijskih uslova. Kako je najavljeno iz Gradske uprave, za projekat vodosnabdevanja moravskih sela obezbeđena su sredstva kojima bi se u narednom periodu izgradili trensportni cevovodi, objekti vodnodnsbdevanja i vodovodna sekundarna mreža u selima. Time će biti omogućeno vodosnabdevanje svih žitelja moravskih sela – kaže direktor Srđan Stojković.\nOvo preduzeće radi i na produženju i rekonstrukciji vodovodne mreže u rubnim delovima grada, gde su u najvećoj meri vikend naselja.\n-Trenutno završavamo radove na izgradnji vodovodne mreže i priključenja korisnika u naselju Orešac. Do kraja godine započećemo i radove na izgradnji mreže i poboljšanju vodosnabdevanja korsnika u Pivskoj ulici, u višim delovima ulica Petrisjvske, Starca Vujadina, i Balkanskoj privezivanjem na treću visinksu zonu. Takođe, biće rekonstruisana i postojeća vodovodna mreža u ulici Mite Cenića – navodi direktor „Vodovoda“.\nU toku su i veoma važni radovi na izgradnji transportnog cevovoda od Vranova do Ralje, čime će se steći uslovi za povezivanje postojećeg vodovodnog sistema Ralje na gradski sistem vodosnabdevanja, tako da će i do ovih meštana stići voda iz „Vodovoda“. Radovi i prevezivanje biće završeni do kraja godine, najavio je direktor JKP „Vodovod“.\n« Od danas ponovo radi vrtić na Papazovcu Program TV Smederevo ubuduće vidljiv širom Srbije »


Video igre: Yakuza 6: The Song of Life – Cveće zla i naopakog\n14 maja, 2018 24 februara, 2020 mehmetkrljic\nVideo igre: Yakuza 6: The Song of Life\nPosle nešto više od tridesetosam sati igranja završio sam igru Yakuza 6: The Song of Life, poslednju igru u Yakuza serijalu u kojoj će u glavnoj ulozi biti Kazuma Kiryu i, sledstveno tome, finale njegove životne priče čije smo praćenje započeli pre više od jedne decenije sa igrom Yakuza/ Ryū ga Gotoku na Playstation 2. Nismo tada mogli znati koliko će to biti epska životna priča, niti koliko ćemo emocija istrpeti. Da li sam na kraju Yakuza 6 bio u suzama? Ne, VI ste bili u suzama, ja sam surovi muškarac koji… ma šalim se, naravno da sam bio u suzama. Yakuza igre su, pominjali smo to i ranije, izrazito „muške“ igre u smislu da se vrte oko mačo likova koji sve probleme u životu rešavaju pesnicama (uključujući kad neko zaboravi pasvord za svoj dropbox nalog ili ključ od kola), ali se koncept muškosti u njima uvek analizirao tako da se pokaže kada i zašto se pušta ona najteža, muška suza. Neiznenađujuće, suze su puštane za očevima i braćom makar isto toliko često – a možda i češće – koliko i za devojkama i sestrama, a The Song of Life je igra koja, ponovo neiznenađujuće, tematiku porodice i njene važnosti u izgradnji identiteta – i čitavog, uostalom, života – individue izrazito jako stavlja u centar svoje priče. Do te mere da je ovo najemotivnija Yakuza igra do sada ali istovremeno i Yakuza igra sa možda najambicioznijim i najintrigantnijim narativom.\nČime, obratimo pažnju, ne želim da sugerišem da je ovo i najbolja Yakuza igra. Ima mnogo razloga zašto prošlogodišnji Yakuza 0 još uvek sedi na tronu i zašto mu Yakuza 6 prilazi ali ga ne ugrožava. I ako bi me neko pitao da li je bolje da igra Yakuza 0 ili 6, svakako bih sugerisao da PRVO odigra Nulu, ne najmanje zato što je u pitanju prequel za čitav serijal koji omogućava i neupućenima da koliko-toliko lako pohvataju složene konce međuljudskih odnosa i slojeve komplikovane priče u koju su likovi upleteni. Yakuza 6 je u kontrastu, kruna deceniju dugačkog narativa i zaključak pripovesti o čoveku koji je od uličnog siledžije postao tokijska legenda, čoveka koji je organizovanom kriminalu okrenuo leđa samo da bi ga ogroman osećaj časti terao da se stalno vraća u tuđe ratove i pokušava da sačuva slabe od jakih – dakle, priča čiji će impakt u velikoj meri zavisiti od toga da li poznajete dugačku istoriju Kazume Kiryua i njegove svite.\nNo, ako biste me pitali da li ipak ima smisla da igrate Yakuza 6 čak i ako nikada ranije niste igrali Ryū ga Gotoku igru, možda biste i bili iznenađeni time da je odgovor zapravo entuzijastično pozitivan.\nHoću da kažem, budimo praktični: serijal sada već ima osam sržnih igara prevedenih na engleski (računajući i nekanonski ali u smislu razvoja likova značajni Yakuza Dead Souls), raspičenih na tri platforme. Prve dve su urađene za Playstation 2 i treba da budete baš hardkor entuzijast da biste ih cele odradili putem emulacije na PC-ju. Prva od njih dve ima Playstation 4 rimejk (izvrsni Yakuza Kiwami o kome sam pisao oko nove godine) a i druga će ga dobiti uskoro, no to i dalje ostavlja čak četiri igre za Playstation 3 od kojih jedna čak i ne postoji u fizičkoj formi na engleskom jeziku. Playstation 4 ima Yakuza 0 i Kiwami, što vam omogućava ulazak u priču iz, jelte, partera, ali ako ne odigrate 4 i, naročito 5, Yakuza 6 će zahtevati dosta pripreme da biste shvatili ko su neki od likova, kao i kako i zašto se protagonisti zatiču na mestima na kojima ih nalazimo na početku.\nSve ovo, dakle, znači da bi za „puno“ Yakuza 6 iskustvo bilo potrebno dosta pripremnog rada koji, novac na stranu (pretpostavimo da imate sav potreban hardver i nemate problem sa plaćanjem i/ ili praterijom) podrazumeva i količinu vremena za koju ne znam ko je danas zapravo ima na gomili. Yakuza 3 i 4 su meni trajale po 40 sati, ali petica – koja je, da budemo fer, pet igara u jednoj – je bila stodvadesetčasovno iskustvo čiji neposredni nastavak, Yakuza 6, počinje bukvalno minutima nakon krvavog finala te igre.\nPrema tome, ako nemate tu količinu vremena na raspolaganju, a nemate, da se ne lažemo, Yakuza 6, kao i prethodne igre, ima tekstualnu rekapitulaciju priče-do-sada koja će vas koliko-toliko uputiti u likove i zaplet, kako biste ne-potpuno-bezglavi ušli u završno poglavlje. I dok ovo nikako neće moći da nadoknadi sate koje su drugi igrači actually proveli sa likovima i proživljavajući dramatične događaje razvučene preko tri decenije, pravi razlog što mislim da Yakuza 6 zavređuje pažnju čak i igrača koji još nisu skinuli svoj Gokudo himen je taj da je ovo odlična priča sama za sebe, pa još, pomalo neočekivano, mahom utemeljena na novim likovima.\nNaravno, u centru priče je i dalje Kazuma Kiryu i njegov krug porodice i prijatelja, a detektiv Date, te dobroćudni zelenaš Akiyama, igraju važne uloge u ovom narativu, no najveći deo vremena u Yakuza 6 Kiryu će provesti sa sasvim novom grupom likova koja je toliko dobra da je nemoguće naljutiti se na Segu što favoriti poput Daiga Dojime, Taige Saejime ili, dakako, Goroa Majime bivaju svedeni na nivo kameo pojavljivanja, da se zapljunu i daju priči svoj blagoslov, ali da u njoj ne igraju nikakvu značajnu ulogu.\nMasayoshi Yokoyama u ulozi glavnog autora priče i Hiroyuki Sakamoto u ulozi direktora igre su sa Yakuza 6 rešili da temeljito promisle koncept porodice i njene uloge u formiranju ličnosti, identiteta, u, u najširem smislu te reči, kvalitetu života pojedinca. Yakuza 6 je, čak i ako to nije bilo jasno iz podnaslova ili crteža na omotu diska, jedna snažna oda porodici kao najtemeljnijoj snazi koju individua može da ima u životu, osloncu, podršci i motivaciji koji iz porodice dolaze, ali i najvećoj obavezi na svetu koju porodica podrazumeva. Naravno, kvalitet ovog narativa nije toliko u ovoj poruci koliko u pokazivanju da porodica, na kraju dana, nije puka stvar biologije već dinamičan sistem identifikovanja i ulaganja u odnose.\nZaplet, uostalom i počinje time da sveže iz zatvora pušteni Kiryu saznaje da je njegova usvojena ćerka Haruka Sawamura, u komi nakon saobraćajne nesreće a da je prilikom sudara u kome je nastradala, u rukama držala jednogodišnjeg dečaka – svog sina, Harutoa.\nBiti usvojena ćerka makar i penzionisane jakuza legende nikada nije lako, pa jedna naturalistička drama vezana za ovaj incident vrlo brzo prerasta u zavodljivu trilersku misteriju u kojoj očajni Kiryu po prefekturi Hirošima traga za ocem Harukinog deteta, noseći bebu svud sa sobom i susrećući se sa neobičnom zaverom ćutanja.\nYakuza igre su poznate po svojim komplikovanim narativima koji polaze od jednostavnog, praktično uličnog sukoba između sasvim razumljivih sila sa razumljivim motivacijama, razmotavajući pažljivo slojeve priče tako da se sa protokom vremena pokazuje da sve što smo mislili da znamo zapravo nije baš tako, do momenta kada više nismo sigurni ko je tu zapravo negativac a ko čini pravu stvar. Ovo je ubedljiv način pripovedanja oslonjen na tradiciju kvalitetne kriminalističke proze koja svojim žanrovskim alatkama posvećeno propituje etiku, ljudsku prirodu i njene najjače afekte, a sa Yakuza 6 Segin tim je dosegao jedan novi nivo izvrsnosti, uspevajući da na nekoliko razina balansira sasvim ljudske, duboko humane – i često izuzetno bolne – motive složenih odnosa između generacija, krvnih srodnika, ljubavnika, sa zapletom koji prevazilazi kriminalističko utemeljenje i dotiče se političke i kulturne prirode posleratnog Japana.\nNaravno, nikome ne bih zamerio ako bi mi rekao da mu se od priče u ovoj igri nekoliko puta zavrtelo u glavi. U Yakuza igrama je i inače potrebno da nabacite određenu kilometražu da biste se uopšte snašli u složenim odnosima u japanskom podzemlju i shvatili kako funkcionišu kriminalni klanovi i porodice unutar njih, koji je značaj patrijarha individualnih porodica, zašto je pozicija predsedavajućeg klana tako poželjna ali i opasna, kakvu ulogu igraju savetnici, a za šta su odgovorni kapetani i poručnici, a Yakuza 6 ovo sve dodatno komplikuje šireći svoju priču na dva grada i nekoliko različitih kriminalnih organizacija. Pored tokijskog Tojo klana kome se ove igre uvek vraćaju, igra uvodi i Yomei Alijansu, jakuza organizaciju koja funkcioniše izolovana u Hirošimi, pa onda Jingweon, korejsku mafiju koja pravi svojevrsni kambek u Tokiju (nakon rata u kome je poražena u igri Yakuza 2), ali i kineske Trijade koje su konačno u Tokiju uspostavile uporište preuzimajući čitavu četvrt Little Asia i nalaze se u ratu sa svima ostalima. Naravno, ovo je samo u okviru centralnog narativa, ali igra ima i masivan opcioni deo koji se tiče ratova uličnih bandi koje su sasvim razdvojene od ovih velikih klanova, no, na igraču je da sebi odredi koliko time želi da se bavi.\nIako komplikovan, narativ u Yakuza 6 je izvrsno odrađen i predstavlja praktično masterklas iz baratanja likovima do mere kada nam postaje jasno zašto Yokoyama i Sakamoto radije uvode nove nego da koriste već poznate postojeće likove: ansambl likova, pozitivnih, negativnih i onih između u The Song of Life je prepun vitalnih, moćnih kreacija koje se u priču uvode kao kriminalistički klišei samo da bi sa protokom vremena počeli da otkrivaju sve dublje i dublje slojeve karakterizacije, i postajali sve važniji za narativ ali i sve bliži igračevom srcu. Već sam pisao o tome da likovi u Yakuza igrama često jedni prema drugima imaju odnos izvesnog viteškog respekta, boreći se jedni protiv drugih ali trošeći barem isto toliko vremena da izraze divljenje za protivnika koga pokušavaju da ubiju, a sa Yakuza 6 ovo je znalački produbljeno do te mere da sam sebe uhvatio kako periodično menjam odnos prema likovima, prelećući od iskrene mržnje prema nekome ko je demonstrirao sadistički, amoralan karakter, do divljenja kada bi se pokazalo da ta osoba zapravo ima skrivenu, ali doslednu unutrašnju etiku i kapacitet za plemenitost koji nisam ni naslućivao. Naravno, ovde ne pričam o tome da su likovi nedosledni, već, naprotiv, da se taj njihov razvoj može pravdati i njihovim ponašanjem u najranijim scenama, te da je vezanost koju Kiryu oseća za ljude koje je tek upoznao ekvivalentna vezanosti koju sam ja kao igrač osetio, ne samo prema „našima“ već i prema negativcima koji su uprkos povremeno zaista ekstremno mračnim postupcima, svi do jednog oslikani kao duboke, višeslojne, na neki način i plemenite osobe čime je borba sa njima dosegla uistinu epske visine. Na kraju dana, poslednji, recimo STVARNI negativac čitave igre je na zanimljiv način slika u iskrivljenom ogledalu Daiga Dojime, čoveka za koga Kazuma Kiryu u jednom emotivnom momentu pri kraju igre otvoreno kaže da ga smatra svojim sinom, dubok i kompleksan portret osobe koja žudi za moći čitavog svog života, nezadovoljna pukom pozicijom privilegije koju je nasledila. Malo je igara koje uspevaju da urade i jedan ubedljiv narativ o odnosu lošeg oca i još goreg sina a Yakuza 6 ovaj narativ multiplicira, oslikavajući nekoliko porodica gotovo kao seriju what if… vinjeta, uokvirujući na taj način finale igre – i Kiryuove životne priče – tako da igrač istinski oseti koliko su lični ulozi ovde veliki, čak i ako ni ne razmišlja o višem, političkom nivou priče.\nDobro, narativ, u redu, shvatili smo, a šta je sa gejmplejem, je li Yakuza 6 napravio nekakav korak napred u odnosu na Yakuza 0?\nMogli bi se reći da Yakuza 6 pravi korak napred ali i možda dva koraka nazad, ali da to nije bitno. Evo šta hoću da kažem:\nYakuza 6 je prva igra na novom endžinu koji je Sega proizvela ekskluzivno za rad na Ryū ga Gotoku i srodnim igrama. Dragon Engine je, kako to već danas često biva, jedno malo čudo što se tiče kvaliteta grafike, ali uz nezanemarljivu cenu u pogledu performansi igre. Yakuza 0 i Kiwami su i same bile veoma lepe igre a funkcionisale na frekvenciji od 60 herca. Yakuza 6 obara učestalost osvežavanja ekrana na 30, ali zbog toga uspeva da ponudi Kamuročo koji nikada nije izgledao lepše i impresivnije, ulaske u zgrade bez odvojenih učitavanja, borbene tranzicije bez učitavanja, te fiziku koja je primetno ispred svojih prethodnica, od ragdoll animacija likova pa do atraktivnih čestičnih efekata. Da bude odmah jasno: ovo je bitno za trejlere i za prvih nekoliko sati igre jer nakon što ste dublje ušli u gejmplej mnogo više cenite to što ne morate da prolazite kroz ekran za učitavanje svaki put kada biste da uđete u internet kafe da malo onanišete na camgirls sa kojima tamo možete četovati i što igra omogućava snimanje bilo gde na mapi (i, po prvi put u serijalu, ima i automatsko snimanje pozicije) nego što od nekih prizora u igri legitimno zastaje dah kada ih prvi put vidite.\nAli dah zaista zastaje: prvi utisci o noćnom Kamuročou, svom u neonu i ogromnim digitalnim panelima na kojima idu reklame, prvi pogled na sumrak u zalivu u kome se nalazi Onomiči, obalski gradić u Hirošimi gde se polovina igre događa, ovo su momenti koje ćete pamtiti verovatno zauvek i Sega je dobro pazila da funkcija „razglednice iz Japana“ koju su Yakuza igre uvek imale, ovde bude očuvana i unapređena koliko god je to moguće.\nKad krenete da igrate, primeti se tu da ponešto fali. Kamuročo je zapravo iznenađujuće redukovan, sa Champion Districtom koji je zatvoren zbog renoviranja (srećom, viski možete piti na drugim mestima, ali igra, pomalo razočaravajuće, ne sadrži detaljne deskripcije različitih pića koje su nekada davali barmeni), bez pristupa Purgatory podzemlju ili složenijim delovima kanalizacije (za ovo potonje ne mogu da kažem da mi nedostaje), sa Little Asia četvrti koja je izgorela u podmetnutom požaru pa je i tu pristup veoma ograničen. U igri nema ni andergraund borilačkih turnira, ni trka električnih automobila, klađenja na borbe rvačica niti brojnih drugih distrakcija. „Fakultativne“ aktivnosti ovde i dalje obuhvataju igranje pikada (sa, čak, ozbiljnim turnirskim ambicijama) ili mahdžonga ali ako ste u prethodnim igrama, kao neki od nas, potrošili dosta vremena na bilijar, stoni fudbal, cee-lo, poker, shogi, go ili masu drugih kockarskih i nekockarskih igara koje ste mogli igrati, Yakuza 6 je ovde primetno siromašniji.\nS druge strane, ponuda video igara je toliko dobra da mi uopšte nije smetalo što je Sega samo ponovila četiri igre iz Yakuza 0 (Super Hang On, Out Run, Space Harrier, Fantasy Zone) – jer to su, da ne bude zabune, odlične igre – kad je onda na njih dodala sjajni Puyo Puyo ali i već pomenuti Virtua Fighter 5: Final Showdown. Kako sam već pisao, ova verzija VF5 nije stara ni deceniju i činjenica da jednu od najboljih 3D borilačkih igara IKAD možete praktično kompletnu da igrate unutar druge igre – uključujući multiplejer – meni i dalje izaziva solidnu vrtoglavicu.\nHost klubovi su i dalje tu, sa vrlo pristojnim mini-narativima za svaku od pet hostesa (a kako je i običaj, ovde su u pitanju stvarne osobe, od kojih je moj favorit rvačica Saki Akai), a gorepomenuti lajv čet sa camgirl profesionalkama zamenjuje hotlajn ali i peepshow sadržaj iz Yakuza 0. Zapravo, ovde je Sega vrlo ozbiljno investirala i iako za ovaj sadržaj postoje samo dve devojke, obe dobijamo direktno sa kamere, dakle, bez modelovanja i animiranja, a u pitanju su profesionalke sa solidnom reputacijom. Pošto već čujem neizgovorena pitanja, reći ću da mi blagu prednost između njih dve, naravno, ima Anri Okita, iskusna porno glumica raskošnih oblina koje ukazuju da je žena rođena na zapadu i rasla na hormonima bogatoj zapadnjačkoj hrani umesto na soji, ribi i pirinču, molićulepo.\nKako to već u Yakuza igrama biva, ovaj, eh, „slobodniji“ sadržaj je u istoj meri „ozbiljan“, dakle, usmeren na zadovoljavanje niskih poriva muških igrača, ali i parodičan uz hvalevredan trud uložen u povremeno urnebesne reakcije ostalih (simuliranih) čet-partnera da bi opravdao svoje postojanje, ali je istovremeno i potpuno opcionog tipa, skoro pa sakriven a svakako ne reklamiran na sva zvona. Pa ko voli – može, ko prezire, lako će ignorisati.\nGore sam pomenuo podnarativ o ratu japanskih uličnih bandi i ovo je zapravo osnova za robusnu miniigru u kojoj Kiryu postaje predvodnik grupe mladića iz Hirošime što pokušava da oslobodi ulice svoje prefekture – i kasnije Tokija – od nasilnih gangova. Naravno, ovde na delu imamo urnebesnu ludonarativnu disonancu jer je čitav glavni narativ igre (i ne samo ove igre) usredsređen na to da Kiryu ne želi da predvodi nikoga, pogotovo ne da bude na čelu nekakvog klana, ali sve je to odrađeno lepršavo i sa jasnim stavom da je u pitanju prevashodno razbibriga za igrače koji nemaju ništa protiv da nekoliko sati svog vremena utroše na igranje relativno primitivne RTS igre koja, zasnovana pre svega na kuldaun tajmerima za specijalne sposobnosti i statistikama, zahteva prilično malo strategije i bila bi primerena nekoj mobilnoj platformi. Opet, narativ u vezi celog tog segmenta je dovoljno zabavan, sa kameo pojavljivanjima nekih likova iz stvarnog sveta (rvača, naravno), tako da sam sa zadovoljstvom igrao sve do kraja narativa, ne trudeći se, naravno, da posle uđem u grajnd za trofej koji bi zahtevao stotinu odigranih partija. Pa nemam baš TOLIKO vremena u životu.\nNaravno, srž Yakuza iskustva, izvan glavnog narativa su (opcione) pod-priče i borba. Što se ovog prvog tiče, Sega je ovde isporučila uobičajeno šarolik i zabavan meni, osmišljavajući sve bizarnije i zabavnije mini-zaplete koji se gotovo po pravilu na kraju rešavaju pesnicama, dosežući ponekad i nivo dobronamerne parodije. Ponovo, u okviru ovih priča ima prostora za neke interesantne komentare na japanski život i običaje, ali i sasvim savremene socijalne satire, od kratkog naučnofantastičnog igrokaza koji se tiče napredne AI aplikacije za mobilne telefone pa do vinjete sa iritantnim JuTjub videoblogerom koji je uspeo da isparodira Logana Paula još pre nego što je Logan Paul postao, jelte, Logan Paul. Par kurirskih misija koje dobijamo u okviru ovih priča su, praktično, parodija na misije iz prethodnih igara i retko zahtevaju mnogo šetkanja unaokolo, a najsloženiji zadatak koji ovde igrač dobija odnosi se na sklapanje prijateljstava sa uličnim mačkama u Tokiju i Onomičiju nutkanjem konzervi mačije hrane, kako bi mace, kada se dovoljno pripitome, dobile stalno boravište i posao u Cat Caffeu u Kamuročou. Yakuza igre, dame i gospodo.\nBorbeni sistem je uprošćen u odnosu na poslednje dve igre time što Kiryu sada ponovo ima samo jedan stil borbe i mada ovo donekle deluje kao korak nazad u odnosu na Yakuza 0 i Kiwami, unapređenja u okviru endžina makar znače da je borba sada udobnija nego ikada. Hoću da kažem da su sada animacije konačno „mekše“ u smislu da se inputi koje igrač daje mogu unositi u širim prozorima i time je kreiranje smislenih kombo-napada, ali i usmeravanje napada na smislene strane lakše. Ovo ne da nije beznačajno, već je i prilično ključno uzevši u obzir da se u Yakuza 6 rutinski borite sa dvocifrenim odredima protivnika, a kada još i na „našoj“ strani ima nekoliko boraca, na ekranu zna da nastane ozbiljan haos i tada je precizno usmeravanje Kiryuovih napada za potrebe kontrole mase vrlo dobrodošlo. Kiryu je i jači nego ikada i njegovi udarci skoro svi odreda mogu da poslažu na patos i po troje-četvoro ljudi odjednom a što je kompenzacija za nedostatak permanentnih oružja u inventaru u ovoj igri. Priručna oružja koja kupite iz okruženja ili otimate protivnicima su i dalje tu i nova fizika u kombinaciji sa ekstravagantnim animacijama podrazumeva očekivano krvoločne, visceralne rezultate. Pogotovo čoveku vilica odleti na pod kada prvi put vidi Kiryua kako protivniku zariva nož u trbuh a onda ga kolenom tu zatera sve do drške, da ne pominjem kontru koju možete izvesti na protivnicima sa pištoljem a koja dramatično dovodi u pitanje postulat da Kiryu Kazuma nije, jelte, ubica.\nSve su ovo uobičajeni elementi vizuelne raskoši koju vezujemo za Yakuza igre, ali bosfajtovi su, kako to i treba da bude, vrhunci borilačkog iskustva i zahtevaju promišljeno taktiziranje i pažnju. Opet, bossovi u igri zapravo nisu toliko teški kao neki opcioni protivnici, kako I TO treba da bude, i borbe sa bossovima su memorabilne, atraktivne, a opet dovoljno fer da ih možete proći i iz prve ako ste pažljivi i niste button masher.\nNa sve ovo Kiryuov telefon ima i aplikaciju koju građani koriste da javljaju kada se u gradu događa neki incident a na šta Kiryu ima relativno ograničeno vreme da reaguje, i ove „Troublr“ misije imaju svoje pod-priče i zanimljivu lepezu zadataka koje treba izvršiti (uključujući traganje za podmetnutom bombom ili pronalaženje lika koji koristi internet-kafee da preti bombardovanjem) sa sve svojim trofejima pa, ko se ne žuri da odradi glavni narativ priče, ima sasvim dovoljno distrakcija da ga nose desetinama sati. Jesam li pomenuo teretanu u koju možete ići a čiji vam trener kreira i dijetu koje se možete držati za vrlo supstancijalan XP bonus?\nOpet, narativ i likovi su svakako segment igre koji je najviše unapređen u odnosu na već vrlo visok nivo koji su uspostavile prethodne Yakuza igre i ne samo da je Kiryu Kazuma ovim dobio dostojan ispraćaj u istoriju već bih se usudio da kažem kako Yakuza serijal ovim komforno potvrđuje svoje mesto na vrhu piramide videoigračkih narativa uspevajući da pomiri dramatično i komično, žanrovski i poetski (u Onomičiju, recimo možete čitati kratke pesme poznatih japanskih pesnika urezane na kamenove koji stoje na različitim mestima u gradiću a Kiryu će na svaku od njih imati komentar), lično i, jelte, opštedruštveno i, možda i najteže, filmsku i igračku logiku tako da dobijemo celinu koja ni slučajno ne može biti nazvana harmoničnom ali koja funkcioniše na mnogo nivoa odjednom i zadovoljava čitav spektar potreba u igraču. Zbog ovoga je i važno još jednom istaći da je lokalizacija esencijalan deo iskustva koje kao zapadnjaci imamo kada igramo ove igre, sa japanskom glasovnom glumom i izvrsnim engleskim titlovima koji s jedne strane koriste anglo žargon da plasiraju specifičnosti lokalnog govora ali sa druge prepoznaju kada je potrebno koristiti japanske reči kako bi se igrač podsetio da ima posla sa ipak suštinski tuđinskom kulturom.\nU tom smislu, iako su Yakuza igre već obrađivale tematiku odnosa provincijskih i velegradskih jakuza, napetosti između njih, ali i neizrečena obožavanja i zavisti, Yakuza 6 ovde odrađuje izvaredan posao pokazujući složenost ovih kultura i asocirajući, ni malo slučajno, i na neke filmove koji su očigledne reference.\nOvde naravno, prevashodno mislim na to da Takeshi Kitano ima vrlo značajnu ulogu u igri, pojavljujući se u liku ostarelog patrijarha male porodice iz Hirošime i da vremešni komedijaš koji je izgradio iznenađujuće ubedljivu karijeru glumeći tvrde kriminalce na japanskom filmu, mirne duše može lik Torua Hirosea da pribroji u svoje najsvetljije kreacije. No, Kitano nije jedina zvezda koju je Sega dodala inače izvrsnom sržnom kastu serijala, pa jednu memorabilnu rolu ostvaruje i Shun Oguri (koga mi najpre znamo po Miikeovim filmovima Crows Zero i Sukiyaki Western Django), ali i odlična Yoko Maki koju pamtimo i iz američke verzije filma Grudge.\nGlumci posao, dakle, odrađuju izvrsno a kako igra mora da pokaže i dijaloge na kineskom i korejskom (da ne pominjem par urnebesnih momenata na engleskom, u jednom od kojih učestvuje i profesionalni pikado-igrač Ron Lim), lokalizacija stalno mora da igra na ivici između grubih stereotipa i suptilne karakterizacije. I Atlusov tim koji se ovim bavio je odradio zaista izvrstan posao, pokazujući kako recimo dijalog u kome Kazuma Kiryu samo ponavlja „sokka“ („razumem“ ili „vidim“) može u svakoj sledećoj replici dati drugačiji prevod što odgovara promeni u intonaciji kojom glumac Takaya Kuroda izgovara svaki sledeći put istu frazu.\nOvaj bešavni spoj teksta, glume, animacije i lokalizacije na neki način sažima i kvalitet Yakuza 6 – pa preko posrednika i celog serijala – pokazujući da je moguće da veliki i skupi komercijalni projekti istovremeno imaju i dušu, da legije profesionalaca najrazličitijih vrsta mogu sarađivati na raznim stranama sveta u proizvođenju dela koje je na kraju dana uprkos neprebrojnim slojevima i elementima koji povremeno čak i rade jedni protiv drugih, jedan jasan, snažan iskaz i intenzivno emotivno iskustvo, gotovo kao da je i samo poezija.\nIako je Kiryuova priča gotova, serijal se nastavlja i mada su poštovaoci Yakuza igara s razlogom bili iznenađeni informacijom da se ni jedan od njihovih favorita iz prethodnih igara (poput fenomenalnog Akiyame, Majime, ali i zapostavljenog Shinade iz Yakuza 5) neće zateći u ulozi protagoniste naredne, mislim da Yakuza 6 na najbolji način demonstrira zašto ovaj tim tako dobro funkcioniše sa novim likovima koji nisu zapisani u kamenu i mogu se menjati tokom narativa, pa sam konsekventno veoma zapaljen za Shin Ryū ga Gotoku i njegovog protagonistu po imenu Ichiban Kasuga. Naravno pre toga dobićemo i Yakuza Kiwami 2 – a druga igra imala je zaista izrstan narativ – kao i Hokuto No Ken igru koju radi Yakuzin tim. Ova igra, Hokuto Ga Gotoku, je već izašla u Japanu početkom Marta i kombinovanje Yakuzinog tima (uključujući glasovne glumce) sa Fist of the North Star mizanscenom bi mogao biti izvrstan kreativni predah za sve umešane. Budućnost, kako već rekoh, deluje zaista svetlo za Yakuza serijal, al da ne ureknemo, za sada ću reći da je sa Yakuza 6 prvih 12 godina završeno na najplemenitiji način pa se, evo, nadam da ćemo dobiri barem još isto tako plemenitih 12.\nPrevious Mehmet Metal Mejhem: Nedeljni metal pregled 11-05-2018\nNext Pročitani stripovi: Metal\nVideo igre: Yakuza: Like A Dragon – Cveće zla i naopakog kaže:\n19 februara, 2021 u 4:03 am\n[…] i dalje narativ raspičen preko više stotina sati igranja, sasvim je jasno što su u Segi sa igrom Yakuza 6: The Song of Life od pre tri godine odlučili da „penzionišu“ Kiryua Kazumu, „Zmaja Dođime“ i njegove prijatelje i sa igrom […]


In Store | Na licu mesta | Radionica: Kolika je zastupljenost mladih u poljoprivredi?\nJoš jedna u nizu online radionica projekta “Budućnost srpske industrije hrane” biće održana sutra (29. oktobar)u 12.30 časova.\nNa ovoj radionici govoriće se o mladima u poljoprivredi, kolika je njihova zastupljenost u poljoprivrednoj proizvodnji i kakav im je stav prema karijeri u ovoj industriji. Razgovaraće se i o mladim proizvođačima hrane, naslednicima poljoprivrednih gazdinstava i njihovoj budućnosti na tržištu.\nTom prilikom govoriće: prof. dr Viktor Nedović, Poljoprivredni fakultet, Univerzitet u Beogradu, Dragan Jonić, AMA - Centar za negu čoveka i prirode, Boško Jovanović, Polo Čačak i Miloš Pejčinović iz Asocijacija za promociju srpske hrane\nRadionica se održava putem platforme Zoom, a zainteresovani se mogu registrovati OVDE.\nOva radionica namenjena opštini Čačak biće osma i poslednja radionica koja se zbog epidemiološke situacije održava u online formatu, a namenjena je mladim proizvođačima hrane.


Rovčanin: Građani nisu bili za to da dvorana nosi ime po Goranu Čengiću\nOpćinsko vijeće Novo Sarajevo na posljednjoj sjednici usvojilo je Odluku o davanju naziva dvorani na Grbavici, kojom se novoizgrađenom sportskom objektu daje naziv Sportska dvorana “Novo Sarajevo”, a taj naziv bio je jedan od prijedloga koji su tokom javne rasprave predložili stanovnici ove općine na održanim zborovima građana po mjesnim zajednicama, tvrdi zamjenik predsjedavajuće Općinskog vijeća Edin Rovčanin član SBB-a koji je bio među 17 zastupnika koji su odlučili da se dvorana zove “Novo Sarajevo”.\nOn je Feni kazao da je na sjednici Vijeća taj prijedlog usvojen prema volji 14 od 18 mjesnih zajednica s područja općine Novo Sarajevo.\nIstakao je da je prijedlog da dvorana nosi ime po Goranu Čengiću dobio podršku tri mjesne zajednice, Vinko Šamarlić dvije, a Zamo Dučić jedne mjesne zajednice.\n– Jednomjesečna javna rasprava je provedena u junu i stanovnici Novog Sarajeva imali su mogućnost da se izjasne u vezi s nazivom – rekao je Rovčanin.\nNaveo je i da je osim ove odluke usvojen Zaključak i da u sportskoj dvorani bude postavljena spomen-ploča s imenima svih preminulih sportista s područja općine Novo Sarajevo koji su dali doprinos u odbrani Sarajeva i Bosne i Hercegovine.\nIstiče da, nakon usvajanja Odluke nisu svi zadovoljni ovim nazivom, ali da je Općinsko vijeće usvojilo prijedlog većine.\n– Ovo je volja građana, morali smo je ispoštovati, iako sam i ja bio za neku drugu opciju – naglasio je Rovčanin.\nPredsjednik Koordinacije boračkih udruženja Novog Sarajeva Nusret Aganović smatra da je “Novo Sarajevo” najbolji naziv jer je ova općina, kako je naveo, imala veliki broj istaknutih boraca, te bi davanjem imena jednog, bila učinjena nepravda prema drugima.\nGoran je platio glavom spašavajući Husniju, za ovih 17 ljudi to ništa ne znači\n#Goran Čengić#edin rovčanin


Tradicionalni saveti i trikovi | C Slatka tradicija\nTradicionalni saveti i trikovi\nPrava domaćica uvek u rukavu ima par saveta i trikova koji joj pomažu da njena jela i poslastice uvek uspeju. Te savete je svako od nas godinama sakupljao od naših mama, baka i komšinica. Njihovi saveti su nam bili uvek korisni i vredni, jer sa njima u kuhinji naprosto ne postoji mesta za bilo kakvu grešku.\nMale tajne u kuhinji uvek mogu biti od pomoći, bilo da ste početnik ili iskusna domaćica i upravo zato su naše bake i mame sve te tajne pažljivo čuvale i otkrivale nam kada su osetile da je došlo vreme za to.\nOvi tradicionalni saveti i trikovi služe kako bismo vreme u kuhinji provodili efikasnije, i kako bismo se brže i jednostavnije snašli. Zato za prave domaćice ne postoje beznadežne situacije, jer one uvek imaju keca u rukavu.\nNajbolji saveti naših domaćica\nOvom prilikom smo odlučili da vam predstavimo neke od najboljih savete naših domaćica sa kojima nećete pogrešiti.\nUkoliko pravite kolače sa puterom ili margarinom uvek ih ostavite da odstoje na sobnoj temperature neko vreme, da bi omekšali i bili lakši za upotrebu. Ukoliko nemate vremena da čekate da se maslac ili margarin malo opuste, uvek ih možete prvo izrendati, a onda koristiti.\nSok od pečenih voćnih kolača neće iscuriti iz testa ako testo pre pečenja prospete grizom ili hlebnim mrvicama.\nJoš jedan odličan savet za voćne kolače, na primer za patišpanj sa voćem, jeste da voće obavezno uvaljate u šećer u prahu ili brašno, da vam voćkice ne bi pale na dno kolača.\nPrilikom sečenja mekanog testa, poput slabije pečene štrudle ili hleba, konac za zube može da vam bude odličan saveznik, jer ćete uspeti da isečete testo, a nećete ga zgnječiti.\nSoda bikarbona je obavezna u kući svake domaćice, jer pored mnogo recepata u kojima je obavezni sastojak, soda bikarbona je odlična i za čišćenje, kozmetiku, a naš savet je da obavezno pre konzumiranja voća i povrća sodu bikarbonu rastvorite u vodi i u tu vodu potopite voće i povrće. Na taj način ćete ukloniti sve nečistoće.\nUkoliko vam se desi da vam fil za tortu ispadne redak, ne očajavajte. Pomešajte C Čvrstin sa vodom i dodajte ga u fil. On će zgusnuti vaš fil, ali neće promeniti ukus.\nKako biste izbegli stvaranje grudvica, suvi želatin pomešajte sa malo hladne vode i ostavite da nabubri nekih 3 do 5 minuta, a tek onda dodajte vruću tečnost.\nIntenzivniju boju patišpanja dobićete jednostavno, ako pomešate C kakao u prahu sa malo vrelog ulja jer će se on na taj način bolje sjediniti sa ostalim sastojcima u kolaču.\nDa vam banane u kolačima ili tortama ne bi pocrnele, poprskajte ih prvo limunovim sokom i pospite šećerom u prahu. Na taj način one će zadržati svoju prirodnu boju i svežinu.\nUkoliko dodate prstohvat soli u čokoladnu glazuru ili topljenu čokoladu, ukus čokolade će biti intenzivniji i raskošniji.\nPuding neće zagoreti ako ga kuvate u posudi koju ste prethodno namazali maslacem. Pored toga, ako ne želite da vam se na pudingu stvari korica, pospite preko njega tanak sloj šećera.\nNadamo se da će vam naši saveti olakšati vreme provedeno u kuhinji i da ćete probati neki od njih.